הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 11, 2018-06-17 14:30

דוד ביטן: אני פותח את הישיבה.

דוד ביטן: תגידי לי, הרשויות המקומיות המציאו את הניירות שביקשנו?

שלמה דולברג: הנחנו אותו על השולחן היום.

דוד ביטן: נראה לכם שאני יכול להתכונן דקה לפני הדיון?

שלמה דולברג: אנחנו קיבלנו את הנייר של רשות המים ביום חמישי בערב.

שלמה דולברג: רצינו לקרוא אותו, להתייחס אליו.

דוד ביטן: לא משנה.

דוד ביטן: בדיון הבא נתייחס לניירות האלה, לא עכשיו.

שלמה דולברג: אנחנו עשינו מאמץ.

דוד ביטן: בסדר, אני לא בא אליכם בטענות.

דוד ביטן: בישיבה הבאה נעשה דיון על כל הטענות ועל כל המסמכים שקשורים לצמצום ולסגירה, לפי חוות הדעת גם של הרשויות - גם של רשות המים וגם של האוצר, אם יש לכם איזה נייר.

שניר ניב: כן, זה היה ביחד.

דוד ביטן: מה שאני רוצה כרגע זה לקחת את הטרומית ולהפוך אותה לקריאה ראשונה.

דוד ביטן: אם לא יהיו פשרות לקראת שנייה ושלישית, תהיה לנו בעיה להעביר את שנייה ושלישית.

דוד ביטן: אני מבקש מרשות המים והאוצר את כל ההטבות שדיברנו, להתחיל לעבוד עליהן.

דוד ביטן: אתה רוצה 5 דקות הפסקה על מנת לתאם את התאריכים כמו שצריך?

שלמה דולברג: יש עוד עניין אחד שלא עלה והוא חשוב.

דוד ביטן: מה חשוב?

שלמה דולברג: הוא צריך להיות בחוק.

שלמה דולברג: הפטור ממס על דיבידנדים שמשלמים התאגידים לרשויות המקומיות פג בסוף 2018.

דוד ביטן: רק בשנייה ושלישית זה יהיה.

דוד ביטן: תעשו חוק חדש.

דוד ביטן: אני הלכתי לקראתכם במועדים.

דוד ביטן: מאותו רגע עשיתם רוורס לאחור.

דוד ביטן: עזוב אותי מזה.

שלמה דולברג: אבל זה המקור לסבסוד.

דוד ביטן: מה אני יכול לעשות?

דוד ביטן: תגישו הצעת חוק, האוצר ואתם.

דוד ביטן: לא יהיו תיקונים יותר.

מירה סלומון: אדוני, אם זה יהיה בקריאה שנייה ושלישית, אפשר יהיה לטעון לנושא חדש.

דוד ביטן: זו לא בעיה.

דוד ביטן: נושא חדש זה שטויות בשבילנו.

מירה סלומון: אם זה עולה עכשיו, זה לא נושא חדש.

דוד ביטן: בנושא חדש, אם אנחנו רוצים, מכנסים ועדת כנסת, הכל בסדר, אין שום בעיה.

שלמה דולברג: אדוני היושב-ראש, יש עוד נושא אחד שהיושב-ראש שלנו ביקש ממני להגיד לך באופן אישי, וזה הסידור לרשויות שאף אחד לא רוצה אותן.

דוד ביטן: שום דבר.

דוד ביטן: איך שהקריאה הטרומית – זה מה שיהיה.

דוד ביטן: בשנייה ושלישית אנחנו נדבר.

דוד ביטן: אני לא הולך לקראת הרשויות המקומיות ולא לקראת אף אחד.

איתי עצמון: אני רק רוצה להסב את תשומת הלב לכך שאם מדובר על נוסח הצעת החוק כפי שאושרה בדיון המוקדם, אז המודל בה הוא שונה.

דוד ביטן: ברור שבשנייה ושלישית יהיו הרבה תיקונים, אבל בשביל זה צריך לשבת.

דוד ביטן: אתם לא יכולים לקבל את מה שאתם רוצים.

דוד ביטן: זה לא יהיה יותר.

דוד ביטן: הלכתי לקראתכם במועדים.

דוד ביטן: יכולתי לא ללכת לקראתכם במועדים.

דוד ביטן: הייתם צריכים להתאגד לפני חודש יוני.

דוד ביטן: 5 דקות הפסקה, על-מנת שהיועץ המשפטי יעבור על הטרומית יחד איתכם.

דוד ביטן: אני פותח את הישיבה עוד פעם.

דוד ביטן: תראו, יש כל מיני תיקונים שסיכמנו ואנחנו כן נכניס לנוסח הקריאה הראשונה.

איתי עצמון: למעט הנושא של דחיית המועדים.

דוד ביטן: דחיית המועדים לא יהיה.

דוד ביטן: זה מבוטל.

איתי עצמון: אני אגיד רק מה הסעיף שבו הוועדה החלה לדון בדיון שהתקיים ב-15 במאי.

איתי עצמון: זה הסעיף שנוגע למינוי דירקטורים בתאגיד מים וביוב.

טל שביב וינברג: איזה סעיף?

איתי עצמון: סעיף 3 בנוסח שהופץ.

איתי עצמון: הוא לא אושר.

איתי עצמון: הוא הוקרא.

איתי עצמון: התחלנו לדון בו.

דוד ביטן: לא הצבענו, אבל קראנו

לאה ורון: אף לא אחד מהסעיפים אושר עדיין.

טל שביב וינברג: איתי, 1 ו-2 מחוקים?

איתי עצמון: כן.

איתי עצמון: סעיפים 1 ו-2 להצעת החוק שנוגעים לדחיית מועדים בעניין החובה להתאגד בתאגיד אזורי – מבוטלים, לכן אני מתחיל מסעיף 3 להצעת החוק שמתקן את סעיף 6ג לחוק תאגידי מים וביוב.

איתי עצמון: בסעיף 6ג לחוק העיקרי, אחרי סעיף קטן (ג) יבוא: "(ג1) בהעדר הסכמה בין בעלי המניות החברה אזורית בדבר אופן מינויים של דירקטורים, וכל עוד החברה האזורית היא בשליטת רשויות מקומיות, יחולו הוראות אלה:

איתי עצמון: של מספר הדירקטורים המרבי שניתן למנות בה לפי סעיף 63 בשיעור השווה ליחס שבין מספר התושבים ברשות המקומית לבין סך כל מספר התושבים ברשויות המקומיות שבתחום החברה האזורית, מעוגלת גלפי מטה; בפסקה זו, "מספר התושבים" – מספר התושבים הרשות במרשם האוכלוסין;

איתי עצמון: מספר חברי הדירקטוריון לפי הוראות אותה פסקה, ובלבד שחבר דירקטוריון שכיהן בדירקטוריון במועד העדכון ישלים את תקופת כהונתו לפי דין;

איתי עצמון: המרבי של דירקטורים שניתן למנות בחברה כאמור, תחולק בסדר יורד בין בעלי המניות, החל מבעל מניות שנותרה לו השארית הגבוהה ביותר לפי פסקה (1).

איתי עצמון: "

דוד ביטן: הבעיה הגדולה ביותר בתאגוד אזורי זה שרשויות טוענות לפגיעה ביכולת שלהן לשלוט בחברה, במיוחד הגדולות מול הקטנות.

דוד ביטן: הקטנות דורשות ייצוג.

דוד ביטן: נתנו אפשרות ליצור יחס לפי גודל עיר, לדעת יותר אפשרויות לגבי המינוי דירקטורים כך שגם לקטנות יהיה "סיי" בתאגיד.

איתי עצמון: זה עוד אחד מהתיקונים שנועדו לקדם את המהלך לצמצום מספר תאגידי המים והביוב לפי המתווה שקיים היום בחוק ואמור להיכנס לתוקף בעוד כשנה.

דוד ביטן: מישהו רוצה להעיר הערות על זה?

דוד ביטן: הבנתם את המהות?

דוד ביטן: אם עיר מסוימת היא 200,000, עיר אחרת היא 50,000, היחס יהיה לפי גודל הערים.

טל שביב וינברג: רק אם אין הסכמה.

דוד ביטן: אם יש הסכמה, אין בעיה.

איתי עצמון: יש הוראות בחוק בעניין הזה, בסעיף 63.

דוד ביטן: מקובל?

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

איתי עצמון: הסעיף אושר.

איתי עצמון: אני עובר, אדוני, לפי ההנחיה שאתה נתת לי בעצמך.

איתי עצמון: אני מבין שהחלטת לדון כרגע על לשלב בהצעת החוק תפקידים שנוגעים לדירקטוריון, לשיוך הנכסים, ולוותר על סעיפים שנוגעים הן לדחיית המועדים וגם לפטור שיינתן לחברה אזורית שבתחומה מעל - -

דוד ביטן: יש לך בטרומית את זה.

ניר וילנר: בטרומית זה לא היה.

איתי עצמון: הסעיף הזה לא היה.

דוד ביטן: יש לך טרומית אחרת, לא?

טל שביב וינברג: בנוסח החדש ששלחנו לכם זה כן היה, בתיקונים שלנו.

דוד ביטן: כן, בנוסח החדש יש.

לאה ורון: הם שואלים לגבי ההצעה שעברה בקריאה הטרומית.

דוד ביטן: תיכף נתייחס לזה.

איתי עצמון: אני פשוט עובר כרגע על הנוסח שמונח על שולחן הוועדה.

איתי עצמון: סעיף 4 מתבטל.

איתי עצמון: סעיף 5, המתקן את סעיף 6ז, נוגע גם הוא לדחיית מועדים, לכן הוא נמחק.

איתי עצמון: תיקון סעיף 28 6.

איתי עצמון: בסעיף 28 לחוק העיקרי, אחרי סעיף קטן (ג) יבוא: "(ד) הממונה לא יאשר החלטה של חברה על פיצולה למספר חברות הפועלות בתחומיהן של רשויות מקומיות שונות, אלא אם כן שוכנע כי לכל חברה ישויכו, ככל הניתן, הנכסים המשמים את תחום הרשויות המקומיות בהן היא פועלת וההתחייבויות בעדם".

איתי עצמון: מדובר כאן על מצב שבו הממונה על תאגידי המים והביוב ברשות המים נדרש, לפי החוק היום, לאשר החלטה על פיצול.

איתי עצמון: כאן מוצע לקבוע שהוא לא יאשר פיצול של חברה למספר חברות שפועלות בתחום שיפוט של רשויות מקומיות שונות, אלא אם כן לכל חברה ישויכו הנכסים ששייכים לה.

דוד ביטן: אחת הבעיות המרכזיות זה שכל עיר רוצה שהנכסים יהיו שלה.

דוד ביטן: ברגע שמדובר בחברה מאוגדת, ברור שהיא קודם כל של התאגיד הקיים.

דוד ביטן: ברגע שעושים איזה שהוא פיצול או פירוק, כל עיר לוקחת את הנכסים שלה, כמובן שכפוף לאיזונים.

דוד ביטן: אני לא יודע בדיוק איזה איזונים, אבל את זה כבר יעשו כשיצטרכו לבצע את זה.

איתי עצמון: בכל מקרה, הממונה צריך לתת אישור מראש ובכתב למעלה.

דוד ביטן: יש מישהו שיש לו הערות על זה?

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

איתי עצמון: הסעיף אושר.

איתי עצמון: סעיף 61 בחוק היום נוגע להחלת הוראות על דירקטורים מטעם רשות מקומית.

טל שביב וינברג: אמרנו שנחדד את ההוראה כך שגם דירקטורים חיצוניים מוזמנים על ידי מועצת עיר.

טל שביב וינברג: ביקשו את ההבהרה הזאת.

טל שביב וינברג: חידדנו את הנוסח.

דוד ביטן: מה הנוסח?

איתי עצמון: במקום התיבה "מטעם רשות מקומית" כאשר מתייחסים לדירקטורים, מדובר יהיה על דירקטורים בחברה.

איתי עצמון: זה למען הסר ספק שמדובר על כל הדירקטורים.

דוד ביטן: כל הדירקטורים, כולל ציבור, יאוישו במועצת העיר.

איתי עצמון: בסעיף 61 לחוק העיקרי, בסעיפים קטנים (א) עד (ג), במקום "מטעם רשות מקומית" יבוא "בחברה".

איתי עצמון: אם את כותרת השוליים צריך לתקן, נתקן.

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

איתי עצמון: התיקון הבא הוא תיקון שהוקרא בישיבה הקודמת, אני אקרא אותו שוב.

איתי עצמון: תיקון סעיף 63 בסעיף 63(א) לחוק העיקרי –

במקום פסקה  יבוא: "(1) מספר חברי הדירקטוריון של החברה יהיה לפחות חמישה ולא יותר מתשעה ואולם מספר חברי הדירקטוריון בחברה שבתחומה מעל 100,000 תושבים ושאמצעי השליטה בה מוחזקים בידי ארבע רשויות מקומיות לפחות, לא יעלה על אחד עשר;".

במקום פסקה  יבוא: במקום "עולה על שבעה" יבוא "שמונה או תשעה";

במקום פסקה  יבוא: שאינם חיצוניים".

דוד ביטן: הכוונה שבמקומות שיש יותר מעיר אחת צריכים לאפשר יותר דירקטורים, וזה כדי שיהיו פחות בעיות, כדי שאפשר יהיה להגיע להסכמות.

איתי עצמון: אני רק אגיד שהסעיף קובע היום הוראות שחלות כל עוד החברה היא חברה שבשליטת רשות מקומית.

טל שביב וינברג: רק במקרה שהיא תצורף היא תגדל ל-11, כלומר, ה"דיפולט" זה לא 11.

טל שביב וינברג: רק במקרה שיצטרפו זה יגדל ל-11.

דוד ביטן: אם אין צירוף, אין צורך.

איתי עצמון: אני חושב שדיברנו על כך בדיון הקודם.

איתי עצמון: אמרתי שצריך להבהיר שמדובר על חברה שבתחומה מעל 100,000 תושבים.

איתי עצמון: הכוונה היא שמדובר על חברה רב-רשותית או אזורית, כאשר יהיו חברות אזוריות.

דוד ביטן: יש למישהו הערות?

דוד ביטן: בעד – פה אחד

דוד ביטן: נמנעים – אין

איתי עצמון: הסעיף הבא, אדוני, מדבר על התקנת מערכות קר"מ.

דוד ביטן: אתם רוצים להכניס את זה, נכון?

שלמה דולברג: שיהיה מסודר המימון.

דוד ביטן: המימון על חשבון התאגידים.

שלמה דולברג: זה צריך להיות הכרה בעלויות.

דוד ביטן: יש לנו עוד שנייה ושלישית, אבל הכוונה היא על חשבון האזרח.

שלמה דולברג: לא על חשבון האזרח.

שלמה דולברג: רשות המים יכולה להכיר בזה לתאגיד.

דוד ביטן: תקרא את זה.

איתי עצמון: הסעיף שאותו מוצע לתקן הוא סעיף שנוגע בסמכות מועצת רשות המים לקבוע כללים שעניינם אמות מידה לשירות לצרכנים.

איתי עצמון: התיקון הוא כדלקמן: תיקון סעיף 99 בסעיף 99(ב) לחוק העיקרי, אחרי פסקה (3) יבוא: "(4) חובתה של חברה להתקין ולהפעיל מערכת המאפשרת שידור תדיר של נתוני קריאה ממדי מים אל החברה, ובלבד שבכללים לפי פסקה זו לא תושת על הצרכן, במישרין או בעקיפין, עלות התקנתה או החלפתה של מערכת כאמור במבנים קיימים".

איתי עצמון: עכשיו אתם יכולים להעיר את ההערה שלכם להוראת המעבר.

דוד ביטן: מה הבעיה?

טל שביב וינברג: לא אמרנו שיש בעיה, אבל אמרנו שההצעה קובעת שזה יהיה במישרין וגם בעקיפין.

טל שביב וינברג: זה יכול להיות בעקיפין דרך עלויות של מימון, לכן הצענו הוראת מעבר.

טל שביב וינברג: אני אקריא את ההצעה שלנו.

איתי עצמון: ההצעה קבועה בסעיף 12 להצעת חוק.

טל שביב וינברג: בלי לגרוע מהוראות סעיף 99(ב)(4) לחוק העיקרי, כנוסחו בסעיף 8 לחוק זה, חברה לא תחייב צרכן במישרין בעלות ההתקנה הראשונית של מערכת לשידור תדיר של נתוני קריאת מד מים בנכס, אם ערב יום תחילתו של חוק זה, החברה מבצעת באותו נכס קריאת מד מים.

טל שביב וינברג: כלומר, השארנו שזה במישרין, לא בעקיפין.

דוד ביטן: לא הבנתי מה אתם רוצים.

דוד ביטן: מה זה משנה?

דוד ביטן: איפה העקיפין פה?

דוד ביטן: המימון צריך להיות על ידי התאגיד ועל חשבונו.

דוד ביטן: אני לא יודע מה אתם רוצים, אני באמת לא מבין.

דוד ביטן: הדברים פשוטים ביותר.

שלמה דולברג: אדוני היושב-ראש, אין לתאגיד על חשבונו.

שלמה דולברג: התאגיד הוא שליח של הציבור.

שלמה דולברג: רשות המים מכירה לו בעלויות מים ובעלויות מינהלה.

דוד ביטן: אז היא תכיר לך, מה הבעיה?

שלמה דולברג: זה מה שאני אומר.

דוד ביטן: מה זה "בעקיפין"?

ניר וילנר: הכרה זה בעקיפין.

ניר וילנר: אנחנו מציעים להשמיט את המילה "בעקיפין".

קריאה: תמיד זה בעקיפין.

ניר וילנר: שזה לא יהיה במישרין.

דוד ביטן: התעריף של המים יעלה?

טל שביב וינברג: הוא לא יעלה.

דוד ביטן: אז מה אתם רוצים?

טל שביב וינברג: זה יהיה בדיוק אותו תעריף.

טל שביב וינברג: אגב, גם אמרנו במבנים קיימים.

דוד ביטן: ובלבד שתעריף לפי פסקה זו לא יושת על הצרכן.

דוד ביטן: מה זה מעניין אותי איך היא לא תושת?

דוד ביטן: לא משנה בעקיפין ובמישרין, זה לא מעניין אותי.

דוד ביטן: תמחק את זה.

דוד ביטן: עלות החלפת מד מים במבנים קיימים.

דוד ביטן: אני מוריד את המילים "במישרין ובעקיפין".

דוד ביטן: מה זה מעניין אותי?

דוד ביטן: העלות לא תושת על הצרכן, פשוט מאוד.

דוד ביטן: יש שנייה ושלשית, נדבר אז.

גיורא שחם: כשאומרים "לא תושת במישרין", זה כשיבואו לצרכן ויגידו לו - -

דוד ביטן: הבנתי.

דוד ביטן: אני מקבל את זה.

דוד ביטן: אני מוריד את המילים "במישרין ובעקיפין".

דוד ביטן: לא תושת על הצרכן בכל דרך.

דוד ביטן: מה זה מעניין אותי באיזו דרך?

שלמה דולברג: אתה רואה לא תושת על הצרכן כחשבון שיוגש לצרכן.

שלמה דולברג: בוודאי שלא יוגש חשבון לצרכן.

שלמה דולברג: כדי שרשות המים תכיר לנו, לתאגידים, בהוצאה הזאת כמו שהיא מכירה במים, במשכורות - -

דוד ביטן: מה זה נותן לכם?

דוד ביטן: נניח היא הכירה.

שלמה דולברג: היא צריכה להכיר בעקיפין.

דוד ביטן: על מה ההכרה בעקיפין?

שלמה דולברג: לא תושת על הצרכן במישרין.

דוד ביטן: הם יצהירו פה שהם יכירו בזה.

דוד ביטן: לא כל דבר ביניכם כתוב בחוק.

איתי חוטר: אם אתה קובע שלא תושת, הם לא יוכלו לייצר את זה במסגרת הכרה בעלויות.

איתי חוטר: הם לא יכולים.

דוד ביטן: מה?

דוד ביטן: שמחיר המים יעלה?

איתי חוטר: לא.

דוד ביטן: מה זה "מנגנון הכרה בעלויות"?

דוד ביטן: שזה לא חלק ממחיר המים?

איתי חוטר: גם היום זה חלק ממחיר המים.

דוד ביטן: זו הוצאה חד פעמית.

דוד ביטן: זה לא משהו קבוע.

גיורא שחם: זה כמו הצינור שהנחת ועלה לך מיליון שקל.

גיורא שחם: בא התאגיד ואומר: תכירו לי במיליון שקל.

דוד ביטן: תכיר להם.

דוד ביטן: מה זו הבעיה שלי?

טל שביב וינברג: אם רשום בעקיפין, אני לא יכולה.

דוד ביטן: אבל הורדתי את המילה.

דוד ביטן: לא במישרין ולא בעקיפין.

דוד ביטן: מה הבעיה?

שניר ניב: צריך להשאיר במישרין, למחוק בעקיפין.

איתי עצמון: ככה משתמע שכן ניתן יהיה להשית.

טל שביב וינברג: אבל מבחינה משפטית אם מורידים במישרין וגם עקיפין, זה אומר שאתה לא יכול גם וגם.

טל שביב וינברג: לפחות להשאיר במישרין.

דוד ביטן: מה שאתם עושים עם התאגיד תעשו, מה זה מעניין אותי.

שניר ניב: אם אתה כותב בעקיפין, זה אומר שאתה לא יכול באמצעות התאגיד להשית את התעריף.

שניר ניב: אנחנו רוצים להשאיר את התאגיד להשית את התעריף.

דוד ביטן: לאן להשית?

דוד ביטן: זה מדאיג אותי.

שניר ניב: מה אנחנו אומרים?

גיורא שחם: להכיר לתאגיד בעלות הזאת.

דוד ביטן: במיליון דברים אנחנו כותבים בחוק שזה הוכר או לא הוכר?

דוד ביטן: מה זה מעניין אותי?

דוד ביטן: אתם מסתדרים איתם עם כל מיני כללים.

דוד ביטן: מה זה קשור אלי?

שניר ניב: היינו מעדיפים שלא תהיה כתובה בכלל התייחסות - -

דוד ביטן: אנחנו לא רוצים שזה יהיה על חשבונכם.

שניר ניב: בסדר גמור.

שניר ניב: אנחנו רק מבקשים שלא יהיו כתובות המילים "או בעקיפין".

דוד ביטן: זה רק קריאה ראשונה.

דוד ביטן: בקריאה שנייה ושלישית תשבו ותחשבו מה הנוסח שמתאים גם מול הרשויות.

שניר ניב: זה מוסכם על כולם.

טל שביב וינברג: בהוראת מעבר אתה מוודא במישרין שזה לא מוטל על הצרכן.

טל שביב וינברג: בעקיפין, אם התאגיד יצטרך להכיר בעלות של ההתקנה, יכירו לו את זה בתוך האמבטיה של התעריפים.

טל שביב וינברג: זה לא משתרשר לצרכן בסוף.

טל שביב וינברג: הוא לא יוציא את ה-150 שקל.

דוד ביטן: למה לא?

דוד ביטן: אם מחיר המים עולה, הוא משלם את זה בעקיפין.

טל שביב וינברג: זה לא עולה.

טל שביב וינברג: מאזנים את זה.

דוד ביטן: לקריאה ראשונה נוריד את המילים "במישרין או בעקיפין".

דוד ביטן: לקראת שנייה ושלישית תשבו איתם, גם עם היועצת המשפטית.

שניר ניב: זה מוסכם על כולם.

דוד ביטן: לא לחדד את השאלה הזאת.

איתי חוטר: אדוני היושב-ראש, אין מה לשבת עם רשות המים, אנחנו באותו עניין.

דוד ביטן: אני רואה פה איזו שהיא אפשרות להכניס את זה למחיר המים.

טל שביב וינברג: זה לא מעלה את מחיר המים.

דוד ביטן: חבר'ה, אני לא יודע.

דוד ביטן: אני משאיר את זה ככה.

דוד ביטן: אני מוחק את המילים "במישרין או בעקיפין".

דוד ביטן: מה קורה לגבי הדתיים?

גיורא שחם: התקנה של הקר"מים תוריד את מחיר המים.

דוד ביטן: בסדר גמור, על הכיפק.

דוד ביטן: אם היא הורידה, הורידה.

דוד ביטן: מה קורה לגבי הדתיים?

דוד ביטן: דיברנו על זה.

דוד ביטן: אני לא צריך להכניס את זה בחוק, נכון?

דוד ביטן: לקראת שנייה ושלישית אתם צריכים לבוא ולהגיד מה עושים עם זה.

גיורא שחם: אנחנו פועלים.

איתי עצמון: אני מזכיר שמדובר בהסמכה לקבוע כללים לעניין הזה.

דוד ביטן: אתם צריכים לבוא.

דוד ביטן: פנו אלי הרבה ח"כים אבל גם לא ח"כים.

טל שביב וינברג: אנחנו בדיאלוג איתם.

טל שביב וינברג: אנחנו נסגור את זה.

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

איתי עצמון: מאושר עם מחיקת המילים "במישרין או בעקיפין".

דוד ביטן: לקראת שנייה ושלישית תראו את הכללים שאתם עושים בעניין הזה.

טל שביב וינברג: אבל זה נשאר בהוראת מעבר.

דוד ביטן: לא יודע.

דוד ביטן: תיכף נגיע.

דוד ביטן: עוד לא הגענו.

איתי עצמון: מה שכרגע אושר זה רק סעיף 8.

דוד ביטן: תיכף נתייחס להוראת מעבר.

ניר וילנר: זו או הוראת מעבר או סעיף 4.

ניר וילנר: אי אפשר גם וגם.

איתי עצמון: אין צורך בהוראת המעבר.

ניר וילנר: זו הוראה התקנה ראשונית.

ניר וילנר: זה פעם אחת.

דוד ביטן: למה התקנה ראשונית?

דוד ביטן: אתם לא מחליפים?

ניר וילנר: זה עוד 15 שנה.

איתי עצמון: אפשר לדון בכך בעת הכנה לקריאה שנייה ושלישית.

איתי עצמון: לא חייבים עכשיו לקבוע את הוראות המעבר.

דוד ביטן: יש לנו זמן, זה רק קריאה ראשונה.

דוד ביטן: מה עוד יש לנו?

איתי עצמון: הנושא של תעריפים מופחתים.

איתי עצמון: סעיף 102 לחוק עוסק בקביעת תעריפים, תעריפי המים.

איתי עצמון: תיקון סעיף 102 9.

איתי עצמון: בסעיף 102 לחוק העיקרי –

אחרי קטן  יבוא: "(ב2) בלי לגרוע מהוראות סעיף קטן (א), מועצת הרשות תקבע תעריפים מופחתים לתשלום שתגבה חברה מצרכן שאינו תאגיד בעד צריכת מים למטרת צורכי בית לפי חוק המים שהוכרה כנזילה, ורשאית היא לקבוע אותם בהתחשב, הין יתר, בהיקף הנזילה".

אחרי קטן  יבוא: זה הסעיף שמסמיך את רשות המים לקבוע במפורש תעריפים מופחתים.

דוד ביטן: דיברנו על זה הרבה.

דוד ביטן: תעשו את זה בכללים, מה שסיכמנו.

דוד ביטן: בעד – פה אחד

דוד ביטן: נמנעים – אין

איתי עצמון: סעיף 109 עוסק בדוח שנתי של רשות המים שנמסר, בין היתר, גם לוועדת הכלכלה.

איתי עצמון: תיקון סעיף 109 10.

איתי עצמון: בסעיף 109(א) לחוק העיקרי, אחרי "לנכון", יבוא "בדוח יובאו, בין היתר, פרטים בדבר התעריפים בעד צריכת מים שהוכרה כנזילה;".

איתי עצמון: זו ההתייחסות לכללים שאתם תקבעו.

דוד ביטן: מי בעד?

דוד ביטן: בעד – פה אחד

דוד ביטן: נמנעים – אין

אבנר עורקבי: איזה כללים ייקבעו בתחום הנזילה?

אבנר עורקבי: מי יקבע את זה?

איתי עצמון: רשות המים.

דוד ביטן: סגרנו את זה.

איתי עצמון: היא הגורם המוסמך לקבוע את כל הכללים.

דוד ביטן: לא היית בישיבות הקודמות.

דוד ביטן: אם עכשיו יש חשבון של נזילה של 10,000, לפי הכללים החדשים זה יהיה בין 300 ל-400 שקל.

דוד ביטן: סגרנו כבר את התעריף, הכל בסדר.

איתי עצמון: הסעיף הבא נוגע לתיקון חוק הסדרים במשק המדינה לעניין השימוש בכספי דיבידנדים.

דוד ביטן: אנחנו לא מדברים על זה.

דוד ביטן: זה לא סוכם.

דוד ביטן: תשאירו את זה בצד.

דוד ביטן: זה לקריאה שנייה ושלישית.

דוד ביטן: 11 נמחק.

איתי עצמון: כפי שציינו קודם, הוראות המעבר לתיקון סעיף 99 מיותרות כרגע.

ניר וילנר: יש צורך.

טל שביב וינברג: בו נדון בזה.

ניר וילנר: זה או 12 או 8.

דוד ביטן: אנחנו לא מבטלים את זה, אנחנו נדון בזה בקריאה שנייה ושלישית.

דוד ביטן: זה לא שאנחנו אומרים שזה לא יהיה או כן יהיה.

דוד ביטן: תשכנעו אותנו.

דוד ביטן: בינתיים אני לא רואה עקיפין או מישרין.

דוד ביטן: דבר אחד ברור לי – מישהו ישלם על זה.

דוד ביטן: עזבו אותנו מזה.

טל שביב וינברג: הצרכן לא ישלם את זה.

דוד ביטן: זה באמבטיה.

דוד ביטן: בסוף מחיר המים קובע.

טל שביב וינברג: בתוך האמבטיה של החשבון הוא משלם על הרבה דברים.

דוד ביטן: אתם עושים את זה בהתחשבנות מול התאגיד.

אבנר עורקבי: אני לוחץ על להוריד את מחיר המים.

אבנר עורקבי: על מה אתם מדברים בכלל?

אבנר עורקבי: אתם מכניסים לאמבטיה עוד כמה דברים?

שניר ניב: להיפך.

דוד ביטן: הוראת המעבר נמחקת כרגע.

דוד ביטן: בקריאה שנייה ושלישית זה יחזור לדיון.

איתי עצמון: הסעיף הבא נוגע לקביעת מועד שעד אליו יותקנו הכללים שדיברנו עליהם קודם, הכללים לפי סעיף 99 לעניין הקר"מ.

איתי עצמון: כללים ראשונים 13.

איתי עצמון: כללים ראשונים לפי סעיף 99(ב)(4) לחוק העיקרי, כנוסחו בחוק זה, ייקבעו בתוך שישה חודשים מיום תחילתו של חוק זה.

דוד ביטן: הצבעה

דוד ביטן: נגד – אין

דוד ביטן: אושר.

גיורא שחם: אנחנו כבר פועלים בלי קשר.

איתי עצמון: הסעיף הבא, סעיף 14, עניינו במועד התחילה.

איתי עצמון: אני מציע שהנושא הזה גם ייבחן בעת הכנת החוק לקריאה שנייה ושלישית.

דוד ביטן: תבטל את זה.

דוד ביטן: מה לגבי הקריאה הטרומית, יש עוד משהו שצריך להכניס?

איתי עצמון: תיכף נגיע לזה, אדוני.

איתי עצמון: הסעיף הזה יישאר.

איתי עצמון: אנחנו נכתוב שהמועד ייקבע במועד הכנת החוק לקריאה שנייה ושלישית.

דוד ביטן: הצבעה

דוד ביטן: נגד – אין

דוד ביטן: אושר.

איתי עצמון: הצעת החוק הפרטית נוגעת למודל אחר של תאגוד אזורי.

איתי עצמון: מוצע לקבוע מועד שעד אליו כל הרשויות יצטרכו להקים תאגידים אזוריים, כל החברות וכל הרשויות, מה שקיים בחוק כיום.

איתי עצמון: המועדים האלה נדחו בהצעת חוק לתיקון מספר 11, הפיצול שבזמנו אושר כאן בוועדה.

איתי עצמון: השוני המהותי בהצעת החוק הזאת לעומת המצב היום זה המנגנון של הפטור.

דוד ביטן: זה אומר שאנחנו צריכים להכניס את זה פה?

איתי עצמון: אני לא בטוח, מכיוון שיכול להיות שההוראות כאן סותרות הוראות שקיימות כבר היום בחוק כך שצריך לעשות התאמה.

איתי עצמון: בסעיף 2 להצעת החוק מוצע לקבוע שרשות מקומית שאין לה היום תאגיד תהיה רשאית לפנות לשר האנרגיה כדי לקבל אישור למוקד שירותי מים וביוב שלא באמצעות תאגיד אזורי.

איתי עצמון: לאחר מכן, השר, לאחר התייעצות עם רשות המים, עם שרי האוצר ועם שרי הפנים, ייתן לה אישור כזה כך שהיא תוכל להפעיל את משק המים והביוב שלה עם מחלקה עירונית, לא באמצעות תאגיד רגיל ותאגיד אזורי.

דוד ביטן: זה באישור השרים?

איתי עצמון: כן.

איתי עצמון: זה הדבר העיקרי.

קריאה: מה לגבי רשות שרוצה לפרוש?

קריאה: אלה שלא התאגדו מקבלים פרס, אלה שהתאגדו ייענשו?

דוד ביטן: זו ההצעה הטרומית.

קריאה: אם יש תאגיד שפועל כלכלית טוב ורוצה לפעול באופן עצמאי בתוך הרשות, למה לא לתת לו את האפשרות?

קריאה: מענישים את אלה שהם בסדר?

דוד ביטן: האוצר ורשות המים הסכימו לזה, לא?

קריאה: אדוני היושב-ראש, השינוי היחידי מהחוק המקורי זה שהסמכות ניתנה לוועדת הכלכלה.

איתי עצמון: הסמכות היא של השרים, באישור ועדת הכלכלה.

קריאה: צריך פרמטרים.

קריאה: מה הפרמטרים?

איתי עצמון: אני אקרא רק את הסעיף שנוגע לפטור.

איתי עצמון: מדובר על סעיף 2 בנוסח המקורי כפי שאושר בדיון המוקדם.

קטן יבוא: "על אף האמור בסעיף קטן (א) - עד ליום ו' בתמוז התשע"ו, 30 ביוני 2017, רשאית רשות מקומית בלא חברה לפנות לשר התשתיות הלאומיות, האנרגיה והמים בבקשה לקבלת אישור לבצע, לאחר המועד הקובע, פעילות חיונית שלא באמצעות חברה אזורית; פנתה הרשות המקומית בבקשה כאמור, רשאי שר התשתיות הלאומיות, האנרגיה והמים, לאחר התייעצות עם הרשות הממשלתית למים ולביוב, לפנות לשר האוצר ולשר הפנים בבקשה לקבלת הסכמתם למתן האישור.

קטן יבוא: רשות מקומית בלא חברה לא תגיש בקשה לאישור אלא אם כן עמדה בתנאים שקבע הממונה בעניין הפעלת משק המים שלה כמשק סגור, וביצעה את מלוא תכנית הפיתוח השנתית שאישר הממונה לפי סעיף 112; לא ניתן אישור השרים כאמור בתוך 45 ימים ממועד פנייתה של הרשות המקומית, תהיה הרשות המקומית מחויבת לבצע פעילות חיונית שלה או פעילות חיונית יחד עם הפעילות הנוספת שלה, באמצעות חברה אזורית, החל במועד הקובע.

קטן יבוא: אישור לפי סעיף קטן זה יינתן לתקופה של 3 שנים והשרים יבחנו, בתום התקופה האמורה, אם להאריך את תוקפו.

קטן יבוא: קיבלה רשות מקומית בלא חברה אישור לפי סעיף קטן (ב), תממן את ביצוע פעילות החיונית שלה או פעילות חיונית יחד עם פעילות נוספת שלה במהלך התקופה שלגביה ניתן האישור, באמצעות התשלומים שתגבה מהצרכנים בעד שירותי המים והביוב.

קטן יבוא: התשלומים כאמור ישמשו רק לשם הספקת אותם שירותים.

דוד ביטן: אני רוצה להבין.

דוד ביטן: זה לא קשור בכלל לתאגוד.

דוד ביטן: מדובר פה בפעילות חיונית.

איתי עצמון: פעילות חיונית, אדוני, זה הפעלת משק המים והביוב.

איתי עצמון: זה המונחים שקיימים בחוק.

דוד ביטן: באופן קבוע?

דוד ביטן: זה הטרומית.

דוד ביטן: אתם אישרתם את זה בטרומית.

שניר ניב: לנו אין התנגדות.

דוד ביטן: זה יישאר כרגע בקריאה ראשונה.

איתי עצמון: אני מציע לא להכניס את זה כרגע, כי זה מחייב התאמה בעוד כמה וכמה סעיפים בחוק.

דוד ביטן: אי אפשר לא להכניס את זה.

איתי עצמון: אפשר, אבל זה דורש עוד ליבון.

איתי עצמון: קודם כל, צריך להתאים את המועדים.

דוד ביטן: בסדר, תתאים את המועדים.

דוד ביטן: נרשום שזה בכפוף להתאמה.

איתי עצמון: לא מדובר בהתאמה.

דוד ביטן: זה מהות החוק.

דוד ביטן: אתה לא רוצה שאני אכניס?

דוד ביטן: זה מהות הטרומית.

איתי עצמון: מהות החוק קיימת כבר היום בחוק העיקרי שקובע מועדים שהוועדה עצמה דחתה אותם, מועדים לתאגוד אזורי.

איתי עצמון: אפשר להכניס הוראות אחרות.

קריאה: בואו נכניס עכשיו את המועדים.

ניר וילנר: זה עובד על ביטול של הפטור ב-6ו, זה לא עובד לבד עם עצמו.

מירה סלומון: 6ו חל על תאגיד.

מירה סלומון: אנחנו מדברים על רשות.

איתי עצמון: אני תיכף אגיד איזו התאמה נדרשת בחוק העיקרי.

איתי עצמון: יש מודל בחוק העיקרי למתן פטור לרשות מקומית שלא הקימה חברה, פטור מתאגוד.

איתי עצמון: זה פטור שהשרים שממונים על ביצוע החוק צריכים להביא לאישור ועדת הכלכלה.

איתי עצמון: ברור שההוראות האלו לא בדיוק עולות בקנה אחד אחת עם השנייה.

דוד ביטן: במקום כל הדבר הזה, יש לנו הרי את החוק על איפה אפשר לתת פטור.

איתי עצמון: יש שני סוגי פטורים בחוק.

דוד ביטן: אפשר להגיד שהפטור יינתן על ידי השרים האלה והאלה.

איתי עצמון: יש שני סוגים של פטורים בחוק.

איתי עצמון: יש פטור לרשות מקומית שלא הקימה חברה, יש פטור מתאגוד אזורי.

איתי עצמון: פטור מתאגוד אזורי זה פטור שנותן הממונה לרשות המים לחברה שעומדת בפרמטרים פיננסיים מסוימים שקבועים בחוק.

איתי עצמון: אלה שני סוגים של הפטור.

איתי עצמון: כאן, בהצעת החוק שעברה בדיון המוקדם, יש פטור לרשות מקומית שלא הקימה חברה.

איתי עצמון: מוצע לבטל את הפטור שנותן הממונה ברשות המים לתאגיד אזורי.

דוד ביטן: ההיפך.

איתי עצמון: אני לא בטוח איך זה עולה בקנה אחד אחד עם השני.

דוד ביטן: ההיפך צריך להיות.

דוד ביטן: אי אפשר לבטל תאגוד אזורי.

דוד ביטן: אם ירצו לתת פטור מזה, זה רק במקרים מיוחדים.

דוד ביטן: יש תנאים מאוד קשים.

איתי עצמון: זה סעיף שקיים בחוק היום.

דוד ביטן: מה שהם עשו פה זה העבירו את זה להחלטת השרים במקום לתת את זה לרשות המים.

דוד ביטן: זה כל התיקון.

ניר וילנר: יש את סעיף 3ג שנותן לשרים אפשרות לפטור רשות מקומית מתאגוד.

ניר וילנר: פה הלכו בשני טקטים.

ניר וילנר: אחד, אף אחד לא יכול לפטור, לא הממונה ולא אף אחד.

ניר וילנר: אם יש רשות מקומית שעדיין לא התאגדה, מה עושים איתה?

ניר וילנר: היא יכולה לפנות לשרים ולבקש פטור.

ניר וילנר: אם אישרו – סבבה, ואם לא אישרו, תוך 45 יום היא יכולה - -

דוד ביטן: זה הסעיף הזה.

דוד ביטן: מה ההבדל בין זה לחוק?

קריאה: פה זה נוסף גם לגבי תאגיד אזורי.

איתי עצמון: נכון.

איתי עצמון: פה מדובר על פטור מהצטרפות לתאגיד אזורי.

לאה ורון: ולמה הכוונה "פעילות חיונית"?

ניר וילנר: מים וביוב.

איתי עצמון: אלה המונחים שקיימים בחוק.

קריאה: לא קיבלנו תשובה על תאגיד קיים שרוצה לחזור לעירייה.

דוד ביטן: זה לא מהות החוק, זה דבר חדש, אין מה לדבר.

דוד ביטן: אם תרצו לתקן את זה בשנייה ושלישית, נתקן.

דוד ביטן: אני מדבר על מה שאושר בוועדת שרים.

ניר וילנר: בוועדת שרים בוטלו כל הפטורים, נשאר רק הסעיף הזה שאתם מקריאים עכשיו.

ניר וילנר: זה אומר שאין פטורים.

איתי עצמון: לא כל הפטורים בוטלו.

איתי עצמון: זה לא נכון.

טל שביב וינברג: זה בהמשך.

דוד ביטן: איפה בהמשך?

שניר ניב: 6ו יימחק.

שניר ניב: זה אומר שבמקום לקבל את אישור הממונה על התאגידים לפטור מתאגוד אזורי אתה חייב לפנות לשרים.

שניר ניב: זה מחליף את הפטור שהיום ניתן על ידי הממונה על התאגידים ברשות המים.

דוד ביטן: הכל שרים.

איתי עצמון: יש פטור שניתן לחברה, יש פטור שניתן לרשות מקומית שלא הקימה חברה.

לאה ורון: ואז יכול להיות שהשרים לא מאשרים תוך 45 ימים והפעילות של אספקת מים לא מתקיימת?

גיורא שחם: היא מתקיימת.

דוד ביטן: תכתוב שכל הפטורים יעברו לשרים, רק הם צריכים לקבל המלצה של רשות המים.

דוד ביטן: הם צריכים לקבל את זה כתנאי לאישור שלהם.

שניר ניב: אם הם לא קיבלו פטור, הם עובדים בחברה אזורית.

איתי עצמון: אני רוצה לחדד מה ההבדלים בין הפטורים שקיימים בחוק היום.

איתי עצמון: יש פטור, כמו שאמרתי, לרשות מקומית.

איתי עצמון: זה פטור שניתן על ידי שר הפנים, בהסכמת שר האוצר ושר האנרגיה ואישור ועדת הכלכלה של הכנסת.

ניר וילנר: גם מה שהקראת עכשיו זה הרשות המקומית.

איתי עצמון: אני כרגע אומר מה המצב המשפטי הקיים.

איתי עצמון: זה פטור שהשרים נותנים לרשות מקומית מחובת תאגוד.

איתי עצמון: יש פטור נוסף שאותו נותן הממונה ברשות המים, שהוא פטור לתאגיד מהחובה להתמזג לתאגיד אזורי.

איתי עצמון: זה סוג אחר של פטור.

דוד ביטן: זה מתייחס למה?

דוד ביטן: למה מתייחס מה שקראת?

איתי עצמון: הפטור הזה משולב.

איתי עצמון: הפטור מתייחס לרשות מקומית שלא הקימה חברה, שהפרה את החוק.

איתי עצמון: אם היא הפרה את החוק ולא התאגדה, היא יכולה לפנות לשרים כדי לא להפעיל את משק המים והביוב שלה באמצעות חברה אזורית.

איתי עצמון: ברגע שהמועדים ייכנסו לתוקף, כל החברות יצטרכו לעבור למודל של חברה אזורית.

איתי עצמון: נכון, זו הצעת החוק.

איתי עצמון: זה מה שאמרתי.

דוד ביטן: מה אתה ממליץ?

איתי עצמון: אני חושב שכרגע עדיף לא לקבל את התיקון.

טל שביב וינברג: אז תשאיר את 6ו.

ניר וילנר: אפשר את ההצעה החדשה למזג עם 6א(ג).

דוד ביטן: מה עם השרים?

דוד ביטן: הכניסו את שניהם יחד?

דוד ביטן: מה התיקון?

דוד ביטן: התיקון זה שבמקום שרשות המים תחליט השרים יחליטו?

איתי עצמון: כן.

איתי עצמון: התיקון קובע מודל אחר לניהול משק המים של אותן רשויות.

איתי עצמון: הן יוכלו להפעיל את משק המים והביוב שלהן בעצמן, כמשק כספי סגור.

איתי עצמון: הן לא יהיו מחויבות בתאגוד, בניגוד למה שקובע החוק היום.

איתי עצמון: זה התיקון העיקרי בהצעת החוק.

דוד ביטן: זה רוב התאגידים הקטנים, רוב הרשויות הקטנות, נכון?

קריאה: שלא התאגדו.

שניר ניב: רק אם הם קיבלו את אישור השרים לכך.

דוד ביטן: אי אפשר ליצור איפה ואיפה בין אלה שהתאגדו לאלה שלא התאגדו.

דוד ביטן: זה לא הגיוני.

ניר וילנר: כמו שאומר היו"ר, אי אפשר לפטור לתמיד.

ניר וילנר: זה מצב לא טוב שלא מתאגדים.

ניר וילנר: מה הסעיף החדש אומר?

ניר וילנר: אם יהיה פטור, יהיה פטור זמני לתקופה מסוימת.

איתי עצמון: אני בכלל לא בטוח, כי למיטב זכרוני הייתה בקשה לפטור של מועצה תעשייתית רמת חובב שהוא לא מוגבל בזמן.

איתי עצמון: הוא בשל אופיה, מאפייניה המיוחדים של אותה מועצה.

איתי עצמון: מה שאתה מציע כאן יתלה את הפטור שאושר בוועדת הכלכלה.

ניר וילנר: ממילא השרים יכולים - -

איתי עצמון: הם צריכים את אישור ועדת הכלכלה לפטור הזה.

דוד ביטן: החוק הזה צריך לצמצם את התאגידים, נכון?

דוד ביטן: זה הסעיף העיקרי בחוק, נכון?

איתי עצמון: התיקון שמוצע כאן לא יצמצם את מספר התאגידים, מכיוון שהוא יאפשר לרשויות מקומיות בלא חברה לא להתאגד בכלל.

גיורא שחם: הפילטר הזה של 3 שרים הוא ממברנה של מתקן התפלה.

דוד ביטן: שלא יכולים לעבור את זה.

גיורא שחם: אי אפשר.

גיורא שחם: ההסתברות לעבור את זה בעייתית ביותר.

גיורא שחם: אני חושב שאם כבר הולכים לעניין הזה, אז ללכת לכיוון הזה, כמו שהם רצו.

דוד ביטן: של השרים?

גיורא שחם: כן.

גיורא שחם: לתת את החסמים האלה.

דוד ביטן: אני גם חושב.

שניר ניב: גם לדעתי זה בסדר.

דוד ביטן: לאלה שלא התאגדו עד היום לא ניתן לעשות מה שהם רוצים.

דוד ביטן: הם יצטרכו להתאגד לאזורי, ל-14.

קריאה: יש כאלה שלא התאגדו כי לא יכלו להתאגד.

קריאה: מה תעשה איתם?

דוד ביטן: יש תהליך שנותנים להם דחייה.

קריאה: יש רשויות שלא יכלו להתאגד.

דוד ביטן: יש תהליך שנותנים להן דחייה.

גיורא שחם: אין דבר כזה שלא יכולים להתאגד.

קריאה: יש דבר כזה.

קריאה: אליכין לא יכלה להתאגד.

קריאה: לא חדרה רצתה אותם, לא רמת השרון רצתה אותם, לא נתניה רצתה אותם.

קריאה: מה אתה עושה עם זה?

דוד ביטן: הפטור יינתן לתאגיד אזורי.

דוד ביטן: אנחנו נכניס את כל השרים.

איתי עצמון: במקום אישור הממונה.

דוד ביטן: תהיה המלצה של רשות המים.

ניר וילנר: יש את סעיף 6א(ג).

ניר וילנר: תעשה את זה דרך שם.

טל שביב וינברג: שם גם יכולים לתת פטור.

איתי עצמון: הסעיף שמאפשר פטור לרשות מקומית יישאר כמו שהוא קיים היום.

איתי עצמון: כאן יהיה מדובר על פטור לחברה מהחובה להתאגד בתאגיד אזורי, כאשר במקום אישור הממונה זה יהיה אישור של השרים.

שניר ניב: ואז זה שומר על אותה מהות.

קריאה: היום זה שר הפנים.

איתי עצמון: שר הפנים נותן פטור מתאגוד בכלל, לא מתאגוד אזורי.

דוד ביטן: זה נשאר.

דוד ביטן: שר הפנים יכול לתת פטור לגמרי.

דוד ביטן: זה נשאר בחוק, לא מתקנים את זה.

יהודה סיסו: אבל שהאחריות תהיה שלו.

יהודה סיסו: אם אין תאגיד, הוא ייתן את השירות לתושבים.

דוד ביטן: אני לא נכנס לזה.

דוד ביטן: עם כל הכבוד, לא באתי לפתור את כל הבעיות של המדינה.

דוד ביטן: לשר הפנים יש היום סמכות לדחות מועד של תאגוד.

דוד ביטן: זה נשאר, אנחנו לא נוגעים בזה.

דוד ביטן: אנחנו אומרים שלגבי התאגוד האזורי אתה צריך המלצה של שר הפנים, התשתיות והאוצר.

דוד ביטן: הם צריכים לקבל את חוות הדעת של רשות המים.

דוד ביטן: אנחנו מקריאים את הסעיף עם השינויים.

איתי עצמון: אני אנסה לעשות את ההתאמות תוך כדי ההקראה.

איתי עצמון: סעיף קטן (ב) שהקראתי קודם ישולב בסעיף 6ו, שהוא הסעיף שמדבר על פטור היום.

איתי עצמון: פשוט נחליף את ההסדר שקיים שם.

מירה סלומון: למה להחליף?

איתי עצמון: כי זה מה שביקש היושב-ראש.

דוד ביטן: אין דבר כזה רשות שעד עכשיו לא התאגדה, רק חברה.

דוד ביטן: רשות שלא רוצה להתאגד תפנה לשר הפנים ותבקש אישור.

איתי עצמון: הסעיף הזה יחול רק על חברה.

איתי עצמון: הפטור יינתן על ידי השרים, לא על ידי הממונה.

דוד ביטן: לתאגוד האזורי.

איתי עצמון: למה פטור?

איתי עצמון: מה אם רוצים רק לדחות את המועד?

ניר וילנר: זה לא הגיוני שחברה שהתאגדה תקבל משהו יותר מחמיר מאשר רשות שלא התאגדה.

איתי עצמון: למה זה יותר מחמיר?

ניר וילנר: כי לרשות שלא התאגדה אין שום קריטריונים, חוץ טעמים מיוחדים לעשות כן.

ניר וילנר: פה אתה מחמיר על חברה שהתאגדה לעומת רשות מקומית שלא התאגדה.

ניר וילנר: זה לא דבר הגיוני.

דוד ביטן: זה החוק הקיים.

דוד ביטן: עכשיו נזכרת פתאום?

טל שביב וינברג: זו התוספת של שמולי.

טל שביב וינברג: זה היה לפני זה בחוק.

איתי עצמון: הדבר היחידי שאני משנה בחוק זה להעביר את הסמכות לתת פטור מתאגוד אזורי מהממונה לשרים.

איתי עצמון: יש כאן פרמטרים בסעיף שהקראתי.

דוד ביטן: חבר'ה, אנחנו לא פותחים את כל החוק.

דוד ביטן: לא נתחיל עכשיו מאבק מול הרשויות.

דוד ביטן: יש היום סמכות לשר הפנים.

דוד ביטן: זה נשאר.

קריאה: הפטור המקורי.

דוד ביטן: כן, הפטור המקורי.

איתי עצמון: כפי שהוא קיים היום בחוק.

איתי עצמון: חברה רשאית לפנות לשר האנרגיה בבקשה לקבלת אישור לבצע, לאחר המועד הקובע, פעילות חיונית שלא באמצעות חברה אזורית, כלומר, אישור להפעיל את משק המים והביוב שלה שלא באמצעות חברה אזורית לאחר המועד הקובע שמחייב להפעיל את הפעילות הזאת באמצעות חברה אזורית.

איתי עצמון: פנתה החברה בבקשה כאמור, רשאי שר האנרגיה, לאחר התייעצות עם הרשות הממשלתית למים ולביוב, לפנות לשר האנרגיה ולשר הפנים בבקשה לקבלת הסכמתם למתן האישור.

דוד ביטן: מה עם שר התשתיות?

איתי עצמון: השם של המשרד השתנה, אדוני.

איתי עצמון: אין יותר שר התשתיות, יש שר האנרגיה.

דוד ביטן: זה לא כתוב.

טל שביב וינברג: זה כתוב למעלה.

איתי עצמון: חברה לא תגיש בקשה לאישור, אלא אם כן עמדה בתנאים שקבע הממונה בעניין הפעלת משק המים שלה כמשק סגור.

איתי עצמון: אני חושב שכאן זה לא רלוונטי, כי לא מדובר על משק סגור.

איתי עצמון: אפשר להגיד: אלא אם כן עמדה בתנאים שקבע הממונה - הממונה יוכל לקבוע תנאים - וביצעה את מלוא תכנית הפיתוח השנתית שאישר הממונה לפי סעיף 112.

איתי עצמון: לא ניתן אישור השרים כאמור בתוך 45 ימים ממועד פנייתה של החברה, תהיה החברה מחויבת לבצע פעילות חיונית שלה או פעילות חיונית יחד עם הפעילות הנוספת שלה באמצעות חברה אזורית החל במועד הקובע.

איתי עצמון: כאן צריך לקבוע אם האישור הזה יהיה מותלה לזמן מסוים או יהיה קבוע.

איתי עצמון: אני מציע תקופה של עד 3 שנים.

דוד ביטן: בסדר, עד 3 שנים.

איתי עצמון: זה בכל זאת מאפשר לממונה איזה שהוא שיקול דעת.

דוד ביטן: איפה הכנסת את זה שהשרים צריכים חוות דעת?

איתי עצמון: איזו חוות דעת?

דוד ביטן: מהממונה.

איתי עצמון: לאחר התייעצות עם הרשות הממשלתית.

איתי עצמון: השרים יבחנו בתום התקופה האמורה אם להאריך את תוקפו.

איתי עצמון: השאלה אם אתה רוצה, אדוני, לאפשר את התיקון הזה.

דוד ביטן: כן.

איתי עצמון: סעיף קטן (ג) מיותר, מכיוון שהוא מדבר על הפעלת משק המים והביוב ברשות מקומית.

דוד ביטן: תמחק.

דוד ביטן: יש הערות לנוסח החדש?

מירה סלומון: מה קורה אם בתוך 45 ימים ממועד הפנייה לא מתקבלת התשובה - לא מנימוקים ענייניים, אלא כיון שהדברים התעכבו, השתנו פרסונות במקום?

מירה סלומון: 45 ימים שנקבעו, ואם לא, רואים את הבקשה כאילו היא סורבה, זה קצת - -

דוד ביטן: מה את מציעה?

קריאה: עד לתשובת השר.

שלמה דולברג: כמו בארנונה.

קריאה: שהשרים יגיבו תוך חצי שנה.

מירה סלומון: בדיוק.

דוד ביטן: הם יכולים להגיד לך שהתשובה היא שלילית.

קריאה: ההיפך, אם הם לא עונים, יש לך את הפטור.

קריאה: הייתי הופך את זה.

דוד ביטן: אפשר להאריך את זה.

דוד ביטן: תעלה את זה ל-3 חודשים.

קריאה: אם השרים לא ענו, זה מאפשר להם את התאגוד.

דוד ביטן: רבותיי, אם לא ניתנה תשובת השרים, הבקשה לא התקבלה.

קריאה: למה לא?

דוד ביטן: זאת אומרת, הם לא צריכים להתעכב עד מתן התשובה.

שניר ניב: לא נכון.

שניר ניב: ממש לא.

דוד ביטן: מה אתה רוצה?

דוד ביטן: שיתנו תשובה?

שניר ניב: תשאיר את אותו מנגנון בדיוק.

שניר ניב: תשנה 45 יום למועד סביר לחתימה של השרים.

דוד ביטן: לא.

דוד ביטן: נעשה את זה שלושה חודשים.

דוד ביטן: מה אם הם לא נתנו תשובה?

שניר ניב: אז הם צריכים להתאגד לאזורים.

קריאה: לא.

דוד ביטן: השרים יעשו עבודה פשוטה ויתנו תשובה.

דוד ביטן: מה יקרה אם אחד נותן תשובה, שניים לא?

שניר ניב: אז לא.

קריאה: שישבו וידונו.

דוד ביטן: מה קורה במקרה כזה שאחד נותן, שניים לא נותנים, או שניים נותנים ואחד לא רוצה?

דוד ביטן: מדובר בקריאה ראשונה.

דוד ביטן: יש פה בעיות שצריך לדבר עליהן לקראת קריאה שנייה ושלישית.

דוד ביטן: לא נפתור את זה עכשיו.

דוד ביטן: עזבי שלא עונים.

דוד ביטן: אם שניים ענו חיובי ואחד לא, או אחד ענה שלילי, מה קורה?

דוד ביטן: צריך המלצה של שלושה פה.

גיורא שחם: זה הפילטר.

שניר ניב: מה המהות?

דוד ביטן: בשנייה ושלשיית נדבר על זה.

איתי עצמון: כמה זמן לפני המועד הקובע החברה צריכה להגיש את הבקשה?

גיורא שחם: אין מועד קובע.

איתי עצמון: יש מועד קובע שהחל ממנו חייבים להפעיל את משק המים והביוב.

דוד ביטן: מכיוון שהתשובה היא תוך 3 חודשים, תעשה שהמועד הקובע יהיה 4 חודשים לפחות.

איתי עצמון: לפני המועד הקובע.

דוד ביטן: כן, ברור.

דוד ביטן: הוא צריך לענות לו, נכון?

איתי עצמון: מכיוון שהסעיף הזה יחליף את סעיף 6ו לחוק, אנחנו נצטרך למחוק את ההפניות.

דוד ביטן: בסדר.

דוד ביטן: על יתר הבעיות שעולות בסעיף הזה יהיה דיון בשנייה ושלישית.

דוד ביטן: אני לא יודע אם זה כל כך טוב, אבל העיקרון הוא להקשיח את התנאים לזה שיאוגד או לא יאוגד אזורי.

דוד ביטן: עד היום היו צריכים לבקש את האישור של רשות המים, עם כל מיני תנאים.

דוד ביטן: אתם יודעים מה זה לקבל אישור משר הפנים, משר האוצר ומשר התשתיות?

לאה ורון: וגם שנציג האוצר יחשוב לסוף הדיון אם הצעת החוק כרוכה בעלות מתקציב המדינה.

קריאה: דוד, אם השרים לא ענו, המצב נשאר כמו שהוא, נכון?

דוד ביטן: לא.

דוד ביטן: המצב כמו שהוא זה חובה להתאגד.

דוד ביטן: תלכו לבג"ץ.

מירה סלומון: לא נוכל ללכת לבג"ץ.

מירה סלומון: מה אפשר לתקוף?

דוד ביטן: אמרתי שנדון בזה בשנייה ושלישית.

אבנר עורקבי: אני רוצה לדון בנושא של הנכים.

דוד ביטן: אין קשר לנכים פה.

דוד ביטן: אנחנו לא מתחילים מחדש.

דוד ביטן: זה דיון שביעי כבר.

אבנר עורקבי: למה לא להחיל את הסעיף הזה?

דוד ביטן: איזה סעיף?

אבנר עורקבי: של הנכים עצמם.

דוד ביטן: אנחנו נדבר על זה.

אבנר עורקבי: אולי שזה יהיה גם באישור של השרים.

דוד ביטן: אני אתייחס לזה עוד מעט.

איתי עצמון: התיקון הבא הוא תיקון סעיף 6ג לחוק, סעיף 3 להצעת החוק בנוסח שעבר בדיון המוקדם.

איתי עצמון: אני חושב שפסקה (1) לא רלוונטית.

איתי עצמון: התיקון היחיד שרלוונטי פה נוגע להגבלת מספר התאגידים האזוריים שיוקמו, למעט אלה שניתן להם פטור.

דוד ביטן: אז תכתוב את המילה "למעט".

דוד ביטן: זה לא ברור.

איתי עצמון: כן, בהחלט.

גיורא שחם: אני לא רוצה להגביל לך.

דוד ביטן: זה הטרומית.

טל שביב וינברג: עכשיו אתה מוסיף את זה גם לתיקוני חקיקה.

דוד ביטן: זה בטרומית.

דוד ביטן: זה עבר ועדת שרים במספרים האלה.

שניר ניב: כרגע החוק מפנה למועצה.

שניר ניב: היא העבירה את המפה של 11 תאגידים.

דוד ביטן: אתם השארתם את זה בנוסח הזה.

שניר ניב: אם לאחר מכן נרצה לשנות את זה ל-30 - -

דוד ביטן: זה מה שיהיה בפועל.

שניר ניב: לדעתי, לא נכון להכניס את הסעיף הזה.

דוד ביטן: אבל אתם הכנסתם את זה.

דוד ביטן: הסעיף הזה זה מהות החוק.

ניר וילנר: זה היה כאשר כולם בוטלו ונכנסו כל הרשויות המקומיות לתוך התאגידים.

ניר וילנר: אז הגענו ל-11.

ניר וילנר: אם אנחנו עדיין משאירים חלק בחוץ, לא הגיוני להשאיר את ה-11.

איתי עצמון: לא משאירים חלק בחוץ.

דוד ביטן: בהצעת החוק המקורית זה 14?

איתי עצמון: היום בחוק יש מפה.

טל שביב וינברג: כשזה הגיע לוועדת שרים, נאמר שזה יהיה בכפוף להסכמות של ממשלה.

דוד ביטן: לא, זה לא קרה.

טל שביב וינברג: זה היה אמור להגיע לפה כדי שנדבר על זה, כלומר, זה לא היה נעול, אפשר לגעת בזה.

דוד ביטן: פעם הבאה אל תאשרו.

טל שביב וינברג: לא אישרנו.

טל שביב וינברג: אמרנו שזה יחזור לדיון.

דוד ביטן: אז אנחנו דנים.

איתי עצמון: זה דיון בתוך הממשלה.

איתי עצמון: הוא לא רלוונטי לדיון כאן בוועדה.

איתי עצמון: הוועדה סוברנית להחליט מה שהיא מחליטה.

דוד ביטן: תכתוב ובלבד שמספר החברות האזוריות לא יעלה על 11.

דוד ביטן: תוציא מהעניין הזה את אלה שקיבלו פטור.

טל שביב וינברג: איתי, אם אתה תיתן פטורים, ממילא זה יהיה יותר מ-11.

דוד ביטן: בואו אני אסביר לכם.

דוד ביטן: הסעיף הזה אומר שהחברות האזוריות לא יעלו על 11.

דוד ביטן: זה לא אומר שמספר התאגידים לא יהיה 30.

דוד ביטן: יהיו כאלה שיקבלו פטור מתאגוד אזורי.

איתי עצמון: ההגבלה היא רק למספר החברות האזוריות.

שניר ניב: כדאי לתת את הסמכות למועצת רשות המים לבצע עבודה מקצועית, להסתכל על המפה ולראות כמה תאגידים נכון שיהיו, וזה לאחר כל ההערות שיתקבלו וכל העבודות שנעשה כאן.

שניר ניב: לדעתי, לא נכון לכתוב את המספר המדויק בחקיקה ראשית.

דוד ביטן: מה אתם רוצים ממני, אישרתם את זה בטרומית.

דוד ביטן: זה מהות החוק.

דוד ביטן: על זה מדברים חברי הכנסת כל היום, על הצמצום הזה.

דוד ביטן: עכשיו אתה פתאום אומר לי שאת זה צריך לבטל?

שניר ניב: אתה לא משנה שום דבר במציאות.

טל שביב וינברג: אבל את סעיף ג הורדנו.

דוד ביטן: מה זה סעיף ג?

טל שביב וינברג: הסעיף לפני.

טל שביב וינברג: אמרנו שצריך לבצע התאמות.

איתי עצמון: ג לא רלוונטי, הוא דיבר על רשות מקומית.

טל שביב וינברג: בסדר.

טל שביב וינברג: גם זה לא רלוונטי.

שניר ניב: תיקנתם את זה שזה לא רשות מקומית, שזה תאגידים.

דוד ביטן: בפעם הבאה שאתם מאשרים טרומית תסתכלו על מה שכתוב.

שניר ניב: נקפיד יותר בפעם הבאה.

שניר ניב: נהיה חזקים יותר בוועדת שרים.

דוד ביטן: בנושא כזה מאוד עקרוני.

שניר ניב: זה בית ספר לפעם הבאה.

קריאה: תנאי הסף הוא מעל 100,000 תושבים.

דוד ביטן: זה תנאי הסף שלכם, של הרשויות, לא שלי.

דוד ביטן: לא אישרנו את הסעיף הזה.

דוד ביטן: בשנייה ושלישית תקבלו דברים אחרי שנראה את כל התמונה.

דוד ביטן: אתם אוהבים לשים בכיס, אחר כך אתם נעלמים.

איתי חוטר: אם תקבע עכשיו מספר, איך תוכל לתת בהמשך את הפטור מעל 100,000 אלף?

איתי חוטר: לא תוכל.

דוד ביטן: יכול להיות שלא נוכל.

מירה סלומון: צריך להשאיר שיקול דעת.

דוד ביטן: אתם לא בעד צמצום?

קריאה: לא.

דוד ביטן: למה?

דוד ביטן: אתם רוצים לדאוג לערים הגדולות?

קריאה: אנחנו רוצים קשר ישיר בין הגוף שנותן שירות לבין האזרחים בעיר.

דוד ביטן: גם אני רוצה.

קריאה: ככל שאתה מגדיל את זה כך הזיקה הולכת ומתרחקת.

דוד ביטן: תמיד טענתי שיש פה בעיה.

דוד ביטן: אומרים שצריך לצמצם את התאגידים.

דוד ביטן: בא היושב-ראש שלכם ואומר: לא, אני בעד לבטל את כולם.

דוד ביטן: בסדר.

דוד ביטן: כשישכנע את האוצר ואת כולם לתת, תבואו אלי.

דוד ביטן: זה רק קריאה ראשונה, רבותיי.

דוד ביטן: כמה אצלכם בחוק היום - 14?

איתי חוטר: אין מספר בחוק.

דוד ביטן: אבל יש מפה.

איתי חוטר: המפה היא להחלטת המועצה.

שניר ניב: 11 פלוס 2.

טל שביב וינברג: לא פלוס 2.

דוד ביטן: תרשום 14 במקום 11.

גיורא שחם: גם 14 לא ריאלי.

גיורא שחם: אני יכול להצטדק ולהגיד שהטרומית הזאת הייתה טרם זמני.

גיורא שחם: אני לא הייתי מסכים ל-11.

גיורא שחם: זה לא ריאלי, זה לא גיאוגרפי, זה לא מאזן.

דוד ביטן: אז כמה?

גיורא שחם: אנחנו עכשיו עובדים על זה.

דוד ביטן: אנחנו מדברים כרגע על קריאה ראשונה.

דוד ביטן: מה אתם רוצים?

דוד ביטן: עשיתם כבר עבודה.

דוד ביטן: כמה זה במפה?

דוד ביטן: 13.

גיורא שחם: המפה הזאת לא ריאלית, בואו נשים את הדברים על השולחן.

דוד ביטן: אתם רוצים מפה חדשה?

גיורא שחם: ודאי.

שניר ניב: אנחנו רואים לנכון שאפשר לשנות את המספר הזה, לכן לא כדאי לעגן אותו בחקיקה ראשית.

שניר ניב: זה לא מהות החוק.

גיורא שחם: מדובר על סדר גודל של 30.

דוד ביטן: המספר הזה לא אומר את מספר התאגידים, הוא אומר את מספר החברות האזוריות.

גיורא שחם: 11 תאגידים זה דבר לא ריאלי, זה דבר שלא נכון לעשות.

גיורא שחם: זה לא נכון ארגונית, כלכלית.

דוד ביטן: אתם מאשרים טרומית, אחר כך אתם באים ורוצים לשנות את הטרומית.

טל שביב וינברג: אדוני, אם נאשר בקריאה ראשונה, יגידו "הנה, אישרתם בקריאה ראשונה, אין גמישות עכשיו".

גיורא שחם: בוא נשאיר את זה ב-30, לא ב-11 ולא ב-14.

דוד ביטן: אני לא יכול.

טל שביב וינברג: זה במקום 56.

דוד ביטן: אמרתי שזה יהיה בסוף בין 20 ל-30.

דוד ביטן: למה הסכמתם בטרומית ל-11?

גיורא שחם: אני לא הייתי פה.

דוד ביטן: אתה באמת לא היית פה, זה נכון.

דוד ביטן: גם הוא לא היה, היה אודי.

איתי חוטר: אנחנו היינו ולא הסכמנו.

דוד ביטן: אתם לא יושבים בוועדת שרים.

איתי עצמון: אני קורא כרגע מסעיף 4 לנוסח שהופץ לקראת הדיון, לא מנוסח הצעת החוק בטרומית.

שניר ניב: אנחנו מתנגדים לזה.

איתי עצמון: פטור ממיזוג 6ו1.

איתי עצמון: על אף האמור בסעיפים 6ב ו-6ו, חברה שבתחומה 100,000 תושבים ומעלה לחברה אזורית פטורה מהחובה להתמזג לחברה אזורית, אם החברה ביקשה זאת והממונה קבע לחברה שתחומה כי התקיימו לגביה התנאים האמורים בסעיף 6ו(א)(1) עד (3), וכל עוד התקיימו 100,000 תושבים אותם תנאים; הוראות סעיף 6ו(ה) יחולו לעניין זה, בשינויים המחויבים.

איתי עצמון: ".

איתי עצמון: ומעלה

דוד ביטן: האוצר, למה אתם מתנגדים לזה?

שניר ניב: היא מחייבת לקלוט כל מי שפונה אליה והצביע שהוא רוצה להיכנס אליה?

דוד ביטן: היא לא חייבת.

שניר ניב: זאת הבעיה.

דוד ביטן: הכל בהסכמה, אתה יודע.

דוד ביטן: מה אתה רוצה?

דוד ביטן: תשאיר 11.

שניר ניב: נכון, יש היום בחוק, לא צריך לתקן.

שניר ניב: לא צריך לכתוב את זה בחוק.

שניר ניב: יש היום 11 על פי החקיקה המשנית.

שניר ניב: צריך להשאיר את זה ככה, זה הכל.

דוד ביטן: הם אומרים ש-11 זה בלתי אפשרי.

מירה סלומון: הצהיר אותו גורם שקבע את ה-11 שהוא הולך לשנות את זה.

ניר וילנר: יש שימוע.

שניר ניב: ההערה שלי זה שנאפשר לגורם שיכול לשנות את זה היום לשנות את זה, מה שיטיב גם איתכם.

דוד ביטן: אי אפשר ליהנות מכל העולמות, אני חייב להגיד לך את זה.

שניר ניב: לא צריך לגעת בזה כרגע.

דוד ביטן: אתה רוצה שיהיה 11?

שניר ניב: יש היום ברשומות 11 תאגידים אזוריים, זה כתוב כבר.

שניר ניב: אם תרצה מחר, בהסכמה בין שלושת הצדדים שיושבים כאן, אפשר יהיה לשנות את זה בחקיקה משנית, לא יצטרכו לעשות הצעת חוק ראשית.

דוד ביטן: אתם מודעים לזה שהמרכז לשלטון מקומי זה תנאי מבחינתי, שהערים הגדולות לא יצטרכו להתמזג.

טל שביב וינברג: אם אדוני אומר 11, ממילא כולם יתמזגו, כי ב-11 לעולם לא תהיה לך רשות גדולה.

דוד ביטן: אני יודע.

דוד ביטן: עזבו כרגע את העניין של קיצוץ תקציבי, אנחנו עוד צריכים לדון על זה.

דוד ביטן: מבחינת שירות לאזרח, הקרבה לרשות העירונית היא דבר לא פחות חשוב.

דוד ביטן: קחו את חברת החשמל או בזק, את כל החברות הגדולות.

דוד ביטן: יש שירות לבן אדם?

דוד ביטן: כל אחד יכול לדבר עם מישהו בחברת החשמל?

דוד ביטן: עם עצמו הוא בקושי יכול לדבר.

טל שביב וינברג: זו בדיוק הטענה.

דוד ביטן: אם מצמצמים ל-1, אי אפשר לדבר עם אף אחד.

טל שביב וינברג: זאת בדיוק הסיבה למה אנחנו לא רוצים שזה יינעל על 11.

טל שביב וינברג: אנחנו רוצים שתוכל להיות גמישות של 30, 24, 28 או 22.

דוד ביטן: בשנייה ושלישית צריך יהיה לסיים את העניין הזה.

דוד ביטן: אני יודע שהאוצר רוצה 1.

דוד ביטן: למה?

דוד ביטן: האוצר רוצה להשתלט על משק המים, זה מה שהוא רוצה.

שניר ניב: אנחנו ויתרנו על סמכויות.

שניר ניב: העברנו אותן לרשות המים.

דוד ביטן: ויתרתם בתנאי שזה יהיה 1.

דוד ביטן: האוצר, יש לו את הכל הסמכויות, הוא נותן את הכסף.

שניר ניב: זה משק תעריפי סגור.

דוד ביטן: אנחנו רק בקריאה ראשונה.

שניר ניב: אני מציע שלא נכניס את הסעיפים האלה לקריאה הנוכחית.

דוד ביטן: אנחנו נכתוב 13, או מספר אחר שקבעה מועצת רשות המים, באישור ועדת הכלכלה של הכנסת.

טל שביב וינברג: באישור?

דוד ביטן: כן, באישור.

טל שביב וינברג: ל-11 זה בלי אישור?

דוד ביטן: עוד לא קבענו כלום, אנחנו רק מקריאים.

איתי עצמון: מספר החברות האזוריות לא יעלה על 13.

דוד ביטן: 13, כי המפה שלכם היא 13.

טל שביב וינברג: במפה יש 11.

דוד ביטן: 11 ועוד 2 היה.

טל שביב וינברג: 10 ועוד 1 זה היה.

קריאה: מה עם ה-100,000?

דוד ביטן: לזה כרגע מתנגד האוצר.

שניר ניב: אנחנו מתנגדים.

דוד ביטן: אנחנו נכניס מה שבהסכמה.

דוד ביטן: נצטרך לבוא עוד פעם לוועדת שרים.

טל שביב וינברג: מה שיש היום במפה זה 11.

דוד ביטן: אז למה אתם אומרים 13?

דוד ביטן: 2 זה כלל ארצי?

טל שביב וינברג: 10 ועוד 1.

דוד ביטן: מספר התאגידים יהיה 11.

איתי עצמון: נבדוק את זה.

דוד ביטן: בעיקרון יהיה 11, אבל רשות המים יכולה להגדיל את המספר הזה.

איתי עצמון: לשנות אותו.

דוד ביטן: להקטין את זה עוד יותר?

איתי עצמון: רק להגדיל?

גיורא שחם: כן, רק להגדיל.

שניר ניב: אם היא הגדילה והקטינה חזרה?

טל שביב וינברג: המינימום זה 11.

שניר ניב: שלא יפחת מ-11.

דוד ביטן: מה זה "לא יפחת"?

שניר ניב: רשות המים קבעה, באישור ועדת הכלכלה, ובלבד שלא יפחת מ-11.

דוד ביטן: היא יכולה גם להגדיל טיפה, אם יש נסיבות מקצועיות.

דוד ביטן: יכולים גם להגדיל, לעשות 13.

טל שביב וינברג: היום יש גמישות למועצה להחליט על יותר.

דוד ביטן: את לא רוצה גמישות, לא?

טל שביב וינברג: ועוד איך אני רוצה גמישות.

דוד ביטן: איזו גמישות את רוצה?

טל שביב וינברג: אני רוצה גמישות לגוף המקצועי, האחראי, הממונה, המומחה בתחום, לקבל את ההחלטה הנכונה.

שניר ניב: אתם לא רוצים את זה.

שניר ניב: אם נשב פה ונחליט שצריך שיהיו פה 30, יבואו אליכם ויגידו לכם - -

דוד ביטן: אני מאוד מצטער, אתם אישרתם 11.

איתי עצמון: אתם ביקשתם גמישות.

דוד ביטן: אם ביקשתם גמישות, ניתן לכם גמישות, אבל זה לא כולל את אלה שמקבלים פטור.

שניר ניב: ביום שנרצה לשנות את זה מ-11 ל-30 ונבוא לקבל את אישור ועדת הכללה, יהיו לכם בעיות לאשר את זה.

טל שביב וינברג: נכון.

שניר ניב: יציירו אתכם כמי שמגדילים את התאגידים, את המשכורות ואת המנכ"לים.

דוד ביטן: מה כתוב בחוק היום?

דוד ביטן: היום בחוק אפשר לשנות את המספר?

איתי עצמון: החוק מאפשר היום גמישות מלאה.

איתי עצמון: הוא לא נוקב במספר של תאגידים אזוריים, הוא קובע שיש שיוך לקבוצות לפי מפה שקובעת מועצת הרשות.

טל שביב וינברג: נכון.

טל שביב וינברג: במפה הם הפנימו את הפריסה.

איתי עצמון: חברי הכנסת המציעים רצו לקבוע בחוק הראשי, לא להשאיר את זה לרשות המים.

דוד ביטן: חבר'ה, זה מהות החוק.

דוד ביטן: את זה אני לא יכול לשנות.

דוד ביטן: 11 חייב להיות כתוב.

שניר ניב: מהות החוק זה המועדים.

דוד ביטן: זה לא נכון.

איתי עצמון: מי שהציע את החוק זה חברי הכנסת.

דוד ביטן: אולי בשנייה ושלישית נשנה את זה, אחרי שנסיים את הדיונים על כמה זה עולה לסגור.

דוד ביטן: אנחנו מדברים על קריאה ראשונה.

דוד ביטן: זה הדבר העיקרי בחוק.

דוד ביטן: את רוצה שאת זה נשנה?

טל שביב וינברג: אדוני, אפשר לרשום 11, ולהשאיר את הגמישות למועצה.

דוד ביטן: אני משאיר את הגמישות.

טל שביב וינברג: למועצת רשות המים.

דוד ביטן: רק למועצה?

טל שביב וינברג: כן, רק למועצה.

טל שביב וינברג: בשביל מה אתם צריכים את כאב הראש הזה?

איתי עצמון: כשקובעים מספר בחקיקה ראשית, לא נותנים אפשרות למועצת רשות המים לשנות את זה בלי פיקוח פרלמנטרי.

טל שביב וינברג: הפריסה של תאגידים זה משהו במומחיות.

טל שביב וינברג: אי אפשר על כל תאגיד לעשות פה דיון.

דוד ביטן: תכתוב את המילה "בהתייעצות".

איתי עצמון: לא נוהגים לכתוב התייעצות עם ועדה.

איתי עצמון: הפיקוח הפרלמנטרי זה אישור של ועדה.

טל שביב וינברג: איתי, נשאיר את זה למועצת רשות המים.

שניר ניב: תשאיר את זה למועצה.

שניר ניב: אני לא רוצה את שר האוצר בפנים ואת אגף תקציבים.

שניר ניב: הגורם המקצועי למשק המים יקבע את כמות התאגידים הנכונה.

איתי עצמון: האם הסמכות של מועצת רשות המים להגדיל את המספר תהיה מטעמים מיוחדים, בהחלטה מנומקת?

טל שביב וינברג: מנימוקים מקצועיים.

שניר ניב: תכתוב שמועצת רשות המים תקבע מספר שלא יפחת מ-11, ואז אתה לוקח את שני העולמות.

דוד ביטן: אתה רוצה כל פעם להגיע ל-1.

שניר ניב: אני לא רוצה להגיע ל-1.

שניר ניב: זה בדיוק מה שאני מונע.

איתי חוטר: אנחנו עם האוצר ועם רשות המים – לא יפחת מ-11.

דוד ביטן: אתה רוצה לצמצם ל-11?

מירה סלומון: לא יפחת מ-11.

שניר ניב: זו פשרה שגם לוקחת את המהות של חברי הכנסת.

דוד ביטן: הנוסח הזה של הרשויות הגדולות פותר לך את כל הבעיה.

דוד ביטן: אתה סתם עקשן.

דוד ביטן: בגלל שאתה רוצה לאחד איזו עיירה קטנה עם רשות גדולה, אתה דופק את כל העסק.

שניר ניב: הגדולות לא ירצו לקלוט את הקטנות.

דוד ביטן: תשכנע אותן.

שניר ניב: אבל לא לכתוב את זה בחוק.

טל שביב וינברג: ב-11 אתה לא משכנע, ב-11 אתה כופה על כולם.

איתי חוטר: אדוני היושב-ראש, את שתי הסוגיות תשאיר לשנייה ושלישית.

דוד ביטן: הנושא של ה-11 זה חלק עיקרי מההצעה הטרומית.

איתי חוטר: גם ה-100,000.

דוד ביטן: זה לא היה בהצעה הטרומית.

דוד ביטן: יהיה על זה דיון בקריאה שנייה ושלישית.

דוד ביטן: אני מוכן לכתוב בדברי ההסבר שיהיה דיון על העניין של תאגידים גדולים, של ערים גדולות.

איתי עצמון: בדברי ההסבר נכתוב שהוועדה המשותפת תבחן את הנושא בעת הכנת הצעת החוק לקריאה שנייה ושלישית.

דוד ביטן: אנחנו נבחן את זה.

דוד ביטן: אנחנו לא מתחמקים מזה.

דוד ביטן: אתם צריכים לשבת עם האוצר.

דוד ביטן: עם כל הכבוד לרשויות המקומית שמנהלות את המדינה בזמן האחרון, אתם צריכים לשבת על זה, על הדיבידנדים, על כל מיני דברים.

איתי עצמון: אני אקרא את הסעיף עם השילוב של התיקון, את הסעיף בחוק העיקרי עם השילוב של התיקון.

איתי עצמון: 6ג(ג) הקמת חברה אזורית טעונה אישור מועצת הרשות, לאחר המלצת הממונה בקבלת רישיון לפי סעיף 15, ובלבד שמספר החברות האזוריות שתאשר לא יעלה על 11; מועצת רשות המים רשאית להגדיל מספר זה בהחלטה - - אנחנו נבחן אם לכתוב את המילים "מנומקת בכתב", או את המילים "מטעמים שיירשמו".

דוד ביטן: הצבעה

דוד ביטן: נגד – אין

דוד ביטן: אושר.

דוד ביטן: "לא יפחת" אומר שזה יכול להישאר 56, ואז מה עשינו פה?

דוד ביטן: אנחנו נכניס בדברי ההסבר את האפשרות - -

איתי חוטר: אדוני, אתה יכול לכתוב שלא יפחת מ-11, ולא יעלה על 30.

דוד ביטן: אני משאיר 11, כי הטרומית היא 11.

דוד ביטן: לא יעזור לכם כלום.

דוד ביטן: אם אני מתקן את ה ל-30, כאילו לקחתי את הצעת החוק הטרומית ועשיתי ממנה בלגן.

דוד ביטן: עזוב אותי מזה.

דוד ביטן: ועדת שרים אישרה 11.

דוד ביטן: מה אתם רוצים ממני, שאני אפתור לכם את כל הבעיות?

שניר ניב: ועדת שרים אישרה תוקף שכבר עבר.

דוד ביטן: שמה?

שניר ניב: שיש חברות אזוריות.

דוד ביטן: הסכמת לתיקון.

דוד ביטן: מה אתה רוצה ממני?

טל שביב וינברג: אבל אז תגיד שהוא גם הסכים לקריאה הראשונה, ואז מה נעשה בקריאה שנייה ושלישית?

דוד ביטן: הכנסתי שרשות המים יכולה לשנות, לפי נימוקים מקצועיים.

דוד ביטן: עכשיו אמרנו שלגבי התאגידים הגדולים, שזה לא 20, זה משהו בסביבות 12, נכון?

טל שביב וינברג: כן, 12.

דוד ביטן: זה לא חופף לערים הגדולות, אם אני לא טועה.

טל שביב וינברג: בדרך כלל זה חופף.

דוד ביטן: במקרה הזה זה לא חופף.

גיורא שחם: זה חופף לערים הגדולות והחזקות.

דוד ביטן: אנחנו נדון בזה.

דוד ביטן: הגיוני גם לתת את הפטור הזה, מכיוון שהן מטפלות ב-60%, ב-70% מתושבי המדינה.

דוד ביטן: זה הגיוני.

דוד ביטן: זה שיש בעיה עם איזו מועצה של 7,000 איש, בגלל זה לא צריך לעשות מהפיכות.

דוד ביטן: זה הגיוני.

דוד ביטן: האוצר מתנגד.

דוד ביטן: נדבר על זה.

דוד ביטן: חבר'ה, זה צריך לחזור לוועדת שרים.

דוד ביטן: מה יקרה בוועדת שרים?

דוד ביטן: יבוא האוצר ויתנגד.

דוד ביטן: אנחנו נעשה רק דברים בהסכמה לגבי הקריאה הראשונה.

דוד ביטן: לגבי שנייה ושלישית - נדבר.

דוד ביטן: נתתי לכם את האפשרות לשחק עם המספר, כמובן מנימוקים מקצועיים.

איתי עצמון: גם בינתיים בלי פיקוח פרלמנטרי, למרות שאני לא בטוח שזה נכון לעשות את זה כך.

איתי עצמון: בעת הכנת הצעת החוק לקריאה שנייה ושלישית נבחן שוב את הנושא הזה.

דוד ביטן: יש לנו עוד משהו?

איתי עצמון: כן.

איתי עצמון: אני חושב שפסקה (3) לסעיף 3 לא רלוונטית, היא מדברת על רשות מקומית.

איתי עצמון: אני קורא את סעיף (ד)(1).

איתי עצמון: רשות מקומית בלא חברה שקיבלה אישור לפי סעיף 6ב(ב) - - כל זה צריך להשתנות, מכיוון ששינינו את הסעיף הזה כך שהוא חל על חברה, לא על רשות מקומית בלא חברה.

דוד ביטן: מה זה "קיבלה אישור"?

איתי עצמון: האישור זה האישור שהיה בנוסח לפני ששינינו.

שניר ניב: במקום "שקיבלה אישור לפי סעיף 6ב" תעשה שחברי המועצה של הרשות החליטו על תאגוד.

שניר ניב: רשות מקומית שלא מתואגדת וקיבלה החלטה על תאגוד, כשמועצת המים אישרה את זה, התאגיד חייב לקלוט אותה.

דוד ביטן: בתנאי שיש תאגיד אזורי.

דוד ביטן: מה זה "תאגיד חייב"?

דוד ביטן: אם יש תאגיד קיים שרוצה להצטרף לאזורי, או אין תאגיד אבל מועצת העיר החליטה שהיא רוצה להתאגד ועדיין לא התאגדה, בשני המקרים האלה הם רשאים להצטרף לאזורי.

גיורא שחם: ולחד רשותי?

דוד ביטן: לא, הוא לא יכול.

דוד ביטן: החוק הזה מדבר על הצטרפות לאזורים, לא על הצטרפות לחד רשותי.

דוד ביטן: הוא מת להצטרף לחד רשותי.

גיורא שחם: הרי בסך הכל אנחנו דואגים למסכנים בסופו של יום.

גיורא שחם: המסכנים יושבים במקומות שהם לא 100,000, שהם לא חזקים.

גיורא שחם: אם הם נמצאים בשכנות למקום חזק, אני לפחות רוצה לשמור את האופציה - -

דוד ביטן: אז מה אתה רוצה, לחייב את חדרה לקבל את ג'סר א-זרקא?

גיורא שחם: לא לחייב.

גיורא שחם: יש תנאים לחייב.

גיורא שחם: האוצר צריך לבוא - -

דוד ביטן: ראיתי.

דוד ביטן: האוצר אחרי שנתיים בורח.

שניר ניב: למה בורח?

שניר ניב: יש נוהל בתוקף.

שניר ניב: זה הדבר היחידי שקרה.

דוד ביטן: זה לא מה שכתוב בסעיף.

דוד ביטן: אנחנו מדברים כרגע על קריאה ראשונה.

דוד ביטן: אני לא יכול עכשיו להכניס סעיף של כל מי שרוצה להתאגד.

דוד ביטן: עוד לא פתרנו את הבעיה של ה-100,000.

דוד ביטן: גם את זה נפתור בשנייה ושלישית.

גיורא שחם: ממילא ג'סר נמצאת בחדרה ב-11.

דוד ביטן: אני לא רוצה להתעסק עם זה עכשיו.

דוד ביטן: אתה יודע מה, תכתוב משהו על זה בדברי ההסבר.

איתי עצמון: שהוועדה תבחן את הנושא של חובה להצטרף לתאגיד אזורי?

דוד ביטן: כן.

דוד ביטן: אתה יכול להכניס את הסעיף הזה בתיקונים שאמרתי לך.

איתי עצמון: אני לא בטוח.

איתי עצמון: מה ההחלטה לגבי הסעיף הזה?

דוד ביטן: עם הסעיף הזה אין בעיה.

דוד ביטן: אתה כותב שרשות מקומית שהיא לא מאוגדת ומועצת העיר שלה קיבלה החלטה ברוב של שני שליש - -

טל שביב וינברג: למה ברוב של שני שליש?

דוד ביטן: צריך לעשות רוב.

דוד ביטן: מה, ,רוב של 1?

איתי עצמון: יש החלטה רגילה.

דוד ביטן: החלטה מיוחדת שתהיה.

טל שביב וינברג: יש תקנון למועצת עיר.

איתי עצמון: הן חייבות להתאגד.

איתי עצמון: מדובר על רשויות מקומיות שבמסגרת החוק חייבות להתאגד.

דוד ביטן: אני חושב שזו צריכה להיות החלטה מיוחדת, אבל בסדר.

דוד ביטן: קיבלה החלטה ברוב קולות על תאגוד ועל הצטרפות לתאגיד אזורי.

איתי עצמון: היא קיבלה גם החלטה על הצטרפות לתאגיד אזורי?

דוד ביטן: שניהם.

איתי עצמון: היא קיבלה גם את אישור מועצת המים?

איתי עצמון: היא קיבלה רישיון?

טל שביב וינברג: זה עוד לא רישיון.

טל שביב וינברג: רק שהיא מתפרקת היא מקבלת רישיון.

דוד ביטן: תוסיף מה שאתה רוצה.

איתי עצמון: זאת השאלה.

טל שביב וינברג: הרצון שלה מתחיל ממועצת עיר.

טל שביב וינברג: אחרי זה זה עובר אלינו.

דוד ביטן: או תאגיד קיים.

איתי עצמון: תאגיד קיים שקיבל פטור?

דוד ביטן: לא.

איתי עצמון: אדוני, אישרנו סעיף שמדבר על פטור.

דוד ביטן: משהו אחר הפטור.

דוד ביטן: אם יש פטור, אז הוא לא מבקש להצטרף.

דוד ביטן: הוא לא חל עליו, הסברתי לך את זה.

איתי עצמון: או שהוא פטור - -

דוד ביטן: אז הוא לא מבקש.

דוד ביטן: הסעיף הזה מדבר על בקשה.

דוד ביטן: הוא לא מבקש גם להצטרף וגם פטור.

איתי עצמון: זו חברה שחייבת להצטרף לתאגיד אזורי.

דוד ביטן: זה לא הסעיף.

דוד ביטן: הסעיף מדבר על רצון.

דוד ביטן: אם הוא רוצה, צריכים לקלוט אותו.

דוד ביטן: זו בקשה לפטור, זו בקשה להצטרף.

דוד ביטן: הוא לא יכול לבקש גם להצטרף וגם פטור.

דוד ביטן: הוא לא יבקש את שניהם.

דוד ביטן: אחד סותר את השני.

איתי עצמון: אתה רוצה שתהיה חובה לקלוט חברה שרוצה להצטרף?

דוד ביטן: באזורי.

דוד ביטן: זה מה שאומר הסעיף.

דוד ביטן: או תאגיד קיים שביקש להצטרף לתאגיד אזורי.

איתי עצמון: לפי מפת השיוך שקבעה רשות המים?

דוד ביטן: לפי מפת שיוך גיאוגרפי.

איתי עצמון: על החברה האזורית במקרה כזה תהיה חובה לצרף, אם אישרה מועצת הרשות.

דוד ביטן: על הנוסח הזה תשב עם משרד המשפטים.

דוד ביטן: זה העיקרון.

דוד ביטן: זה מקובל?

שניר ניב: זה לפי המפה של רשות המים.

דוד ביטן: שיוך גיאוגרפי.

טל שביב וינברג: אני לא רוצה שתהיה איזו שהיא אמירה שהיום רשויות מקומיות שמצטרפות לתאגיד צריכות שההחלטה במועצה תהיה ברוב קולות, כי היום הן יכולות להצטרף ברוב רגיל.

דוד ביטן: זה ברוב קולות.

דוד ביטן: מה אתם רוצים?

שניר ניב: שקיבלה החלטה זה מספיק.

דוד ביטן: רק אם יש חברה אזורית, תאגיד אזורי.

דוד ביטן: אם אין, אז אין.

דוד ביטן: תכתוב שעל מנת להצטרף צריך להיות תאגיד אזורי שיש לו שיוך גיאוגרפי.

דוד ביטן: זה תנאי לסעיף הזה.

איתי עצמון: ובלבד שיש תאגיד אזורי באותו אזור.

דוד ביטן: כן.

דוד ביטן: עוד משהו יש לנו?

איתי עצמון: הסעיפים הבאים בהצעת החוק הפרטית מדברים על מחיקת הסעיף שנוגע לפטור, אבל אנחנו נתאים את זה לפטור שהוחלט עליו קודם לכן, באישור השרים.

דוד ביטן: תתאים את זה.

איתי עצמון: התיקון הבא הוא תיקון סעיף 6ז, סעיף 6 להצעת החוק.

איתי עצמון: הסעיף הזה מדבר על שלבי ההקמה.

איתי עצמון: כאן יש גם מועד שהוא לא רלוונטי יותר.

טל שביב וינברג: 4 ו-5?

איתי עצמון: אלה סעיפים שנבחן את התאמתם.

איתי עצמון: מדובר על התאמה יותר טכנית, על מחיקת הסעיף של הפטור.

איתי עצמון: עכשיו יהיה סעיף פטור.

איתי עצמון: סעיף 6ו יהיה, רק הוא פשוט יוחלף, בסמכות השרים, כפי שקודם לכן אישרה הוועדה.

איתי עצמון: אני עכשיו מדבר על הסעיף המהותי הבא, שזה הסעיף שנוגע לשלבי ההקמה לקראת הקמת תאגיד אזורי, סעיף 6ז.

דוד ביטן: אני מסמיך אותך לעשות את ההתאמות הנכונות.

איתי עצמון: אני חושב ששאר התיקונים נוגעים לביטול או להחלפת סעיף 6ו.

איתי עצמון: גם הסעיף שנוגע לביטול התוספת, סעיף 47, שאני לא בטוח שצריך למחוק שם את - -

דוד ביטן: איתי, אני מסמיך אותך לעשות את ההתאמות בעניין הזה.

דוד ביטן: בעד – פה אחד

דוד ביטן: נמנעים – אין

דוד ביטן: יש לנו עוד דברים שאני רוצה שתכתוב.

דוד ביטן: לקראת שנייה ושלישית אנחנו נדבר על הנושא של ההנחות הסוציאליות.

דוד ביטן: על זה עוד לא הגענו להסכמה.

איתי עצמון: הכל כדי לאפשר או לקדם את המהלך של תאגוד אזורי?

איתי עצמון: זה הקשר להצעת החוק?

דוד ביטן: כן.

דוד ביטן: תכניס את הנושא הזה.

דוד ביטן: את הנושא של הדיבידנדים תכניס.

איתי עצמון: באיזה הקשר?

דוד ביטן: לאיזה נושאים אפשר לקחת דיבידנד.

איתי עצמון: ייעוד הכספים.

קריאה: גם את הפטור ממס על הדיבידנד.

דוד ביטן: גם את הפטור ממס נכניס.

איתי עצמון: לא דיברנו על פטור ממס.

דוד ביטן: לא דיברנו.

דוד ביטן: עד היום יש פטור ממס שמתבטל בדצמבר.

שניר ניב: איך זה רלוונטי פטור ממס?

דוד ביטן: אני אגיד לך למה זה רלוונטי.

שניר ניב: לא דיברנו על זה בדיון הקודם.

דוד ביטן: לא החלטנו כלום.

דוד ביטן: מכיוון שאנחנו מדברים על החלוקה, לאן הדיבידנדים ילכו, אנחנו צריכים לדבר על כמה כסף יהיה בדיבידנד, אם זה כולל את הפטור ממס.

דוד ביטן: כרגע אנחנו לא מחליטים על זה, לכן זה לא משנה.

שניר ניב: רק תגיד לי אם מחליטים על זה או לא, כי אז יש השלכות תקציביות.

לאה ורון: ההצעה היא שבדברי ההסבר להצעת החוק שתועלה בקריאה הראשונה ייאמר שיהיו התייחסויות לנושא של הדבידנד, לפטור ממס, להנחות הסוציאליות.

דוד ביטן: אני כותב, כדי שלא יגידו לי נושא חדש.

דוד ביטן: נשב עם הרשויות המקומיות יחד עם האוצר.

דוד ביטן: הם יצטרכו להתגמש טיפה.

דוד ביטן: אתם צריכים גם להתגמש, לא יעזור לכם כלום.

דוד ביטן: כאן אתם לא מתגמשים.

דוד ביטן: אתם מקבלים והולכים.

דוד ביטן: נהייתם כמו האוצר.

דוד ביטן: האוצר יש לו תיק גדול שהוא כל פעם מכניס תיקים קטנים.

דוד ביטן: זה מה שעושה האוצר.

איתי עצמון: אני רוצה לבדוק אם יש צורך לתקן בתיקון עקיף את החוק לשינוי סדרי עדיפויות לאומיים, שזה חוק ההסדרים מ-2013 שבו נחקקה הרפורמה לעניין תאגוד אזורי.

איתי עצמון: יכול להיות שנצטרך לעשות גם שם התאמות.

דוד ביטן: אני מסמיך אותך.

ניר וילנר: בגלל שביטלת את סעיפי איתנות פיננסית צריך לבטל גם שם.

איתי עצמון: אנחנו חייבים מנציג האוצר בכל הכנת הצעת חוק עלות תקציבית.

דוד ביטן: יש עלות תקציבית לקריאה ראשונה?

שניר ניב: להצעת החוק, כפי שהצבעתם עליה לקריאה ראשונה, אין השלכות תקציביות כרגע.

שניר ניב: במידה ויוחלט להכניס סעיפים שרלוונטיים לוועדות סוציאליות, לפטור ממס של חברות תאגוד, או לפטור מדיבידנדים, התשובה תשתנה.

דוד ביטן: האם הנושא של הנחות סוציאליות יחייב אותי לתקן את החוק, או שאני יכול לעשות את זה בכללים?

דוד ביטן: עוד לא הגענו להסכמה עם האוצר בעניין הזה.

דוד ביטן: הם רוצים רק בערים החזקות, איפה שהתאגידים מרוויחים.

דוד ביטן: מכספי הדיבידנדים הם רוצים לתת.

דוד ביטן: בערים החלשות, בתאגידים החלשים אין דיבידנדים.

דוד ביטן: שם רוב האוכלוסייה החלשה.

דוד ביטן: על זה יש לי מחלוקת עם האוצר.

דוד ביטן: תחשבו על העניין הזה לקראת שנייה ושלישית.

דוד ביטן: אם אני לא חייב בתיקון החוק בכלל, אני יכול להגיע להסכם ולעשות את זה בכללים.

איתי עצמון: השאלה איפה אתה רוצה שתוקם ועדה כזאת.

איתי עצמון: אם מדובר על תאגידי מים, המסגרת המשפטית היא חוק תאגידי מים וביוב.

איתי עצמון: אם מדובר גם על רשויות מקומיות, זה דינים שחלים עליהן.

דוד ביטן: יכול להיות שנצטרך לעשות תיקון.

דוד ביטן: משרד הפנים יכול להוציא את זה בנוהל מנכ"ל, אין לו בעיה.

טל שביב וינברג: הארנונות זה בחוק.

דוד ביטן: יש עוד דברים שהבטחנו למנכ"ל משרד הפנים שנבדוק ונחזור אליו.

דוד ביטן: כל הדברים האלה יובהרו לקראת שנייה ושלישית, בסדר?

דוד ביטן: כרגע אנחנו עושים את כל מה שבהסכמה.

דוד ביטן: לקראת שנייה ושלישית נצטרך לדבר גם על הדברים שקיימנו ישיבה עם המנכ"ל.

דוד ביטן: כל המנכ"לים היו - מנכ"ל משרד התשתיות, מנכ"ל משרד הפנים.

דוד ביטן: נדבר על זה לקראת קריאה שנייה ושלישית.

דוד ביטן: רק שתדעו שהנושא של הנחות מאוד חשוב לי.

דוד ביטן: האוצר, תראו איך אתם פותרים את העניין הזה.

שניר ניב: הרעיון שעלה זה שנאפשר לתאגידים שהם רווחיים, שהצליחו לעמוד.

דוד ביטן: יש עוד סעיף שצריך לאשר?

איתי עצמון: כרגע צריך לאשר את הסעיף שהקראנו עכשיו, את הנושא של החובה לקלוט את הרשות.

דוד ביטן: אישרתי את זה.

איתי עצמון: גם על ההסמכה שלנו לעשות את כל התאמות הנוסח?

דוד ביטן: אישרתי את זה.

דוד ביטן: על כל האישורים שאישרתי אני מגיש רביזיה.

דוד ביטן: הדיון יהיה בעוד חצי שעה, ב-17:00.

דוד ביטן: אני מחדש את הישיבה.

דוד ביטן: הגשתי רביזיה.

דוד ביטן: מי בעד דיון מחדש, ירים את ידו?

דוד ביטן: מי נגד?

דוד ביטן: בעד – אין

דוד ביטן: נמנעים – אין